
PATRITIUS   AUGUSTINUS, 

Dei  et  Apostolic^e  Sedis  Gratia  Archiepiscopus 
Chicagiensis, 

Delecto  Nostro  Clero,  tum  Seculari,  tum  Regulari,  Salutem  in 
Domino ; 

Die  decima  tertia  Decembris,  in  Ecclesia  Nostra  Metro- 
politana  Sanctissimi  Nominis,  hora  decima,  habebitur  Synodus 
Dicecesana,  ad  quam,  per  hasce  litteras,  vocantur  omnes  Sacer- 
dotes,  qui  in  hac  dicecesi  curam  habent  animarum,  atque  alii 
quicumque  qui  de  jure  vel  consuetudine  Synodo  interesse 
tenentur.  Et  hoc,  in  quantum  opus  est,  in  virtute  Sanctae 
obedientiae  jubemus. 

Convenient  Sacerdotes  clericali  habitu,  superpelliceo  ac 
bireto  induti. 

Si  alicui  interesse  impossibile  sit,  Nobis  prius  absentiae 
causam  explicabit. 

Cum  consultores  sex  Dicecesani  sint  elegendi,  juxta  Con- 
cilium  Plenarium  Baltimorense,  tres  a  Nobis,  et  tres  post 
propositionem  Cleri,  singuli  Sacerdotes  ad  nos  vel  ad  Can- 
cellarium  Nostrum,  ante  Synodum,  per  litteras,  tria  nomina 
idonea  pro  unoquoque  Consultore  a  Clero  proponendo  mittent. 

Interim  Sacerdotes  dicent  in  Missa  orationem  de  Spiritu 
Sancto,  et  enixis  precibus  Deum  exoremus  ut  opus  Synodi 
nostrae  benedicat  ita  ut  pro  ejus  majori  gloria  sit  et  pro  bono 
divinae  nostrae  religionis. 

PATRITIUS  AUGUSTINUS, 

A  rchiepiscopus. 

Datum  Chicagise,  in  die  festo  j 

Sancti  Clementis,  M.  P.  1887.  f 

PROCEMIUM. 


Ecclesiae  Salvatoris  sapientia  necnon  Sancti  Spiritus 
instinctu  suffultae,  quo  melius  divinum  opus  incolume 
servaretur,  synodos  provinciales  et  dicecesanas  fre- 
quenter  indicare  bonum  semper  visum  est. 

Illustrissimus  et  Reverendissimus  hujus  diceceseos 
Archiepiscopus  huic  igitur  divinae  prorsus  sapientiae,  ut 
decet,  fidens,  et  divini  operis  progressum,  sub  Deo, 
sacerdotum  zelo  accurate  mensurari  optime  noscens, 
majorem  Dei  gloriam  salutemque  gregis  sibi  commissi 
certius  quam  synodum  convocando,  promoveri  non 
posse    arbitrabatur. 

Hinc  litteris  die  23°  Novembris  datis  synodum  hujus 
diceceseos  primam  die  13°  Decembris  in  Ecclesia  Ca- 
thedrali  Sanctissimi  Nominis  tenendam  indicavit.  Sacer- 
dotes  tum  seculares  tum  regulares  usque  ad  numerum 
ducentorum  et  viginti  quatuor  convenerunt. 

Hora  decima  Archiepiscopus  Pontificalibus  vestitus 
Sacrosanctum  Sacrificium  obtulit,  assistentibus  Rev. 
Thoma  Burke  et  Rev.  Ferdinando  Kalvelage,  minis- 
trantibus  vero,  Rev.  J.  M.  Cartan  et  Rev.  A.  Bergeron. 
Quo  peracto,  precibusque  consuetis  Deo  devote  effusis, 
annuente  Reverendissimo  Praesule,  Secretarius  Synodi 
ofhcialium  nomina  legit.  Prima  sessione  ita  incepta 
sacerdotes  bini  ac  bini  coram  Archiepiscopo  genuflec- 
tentes  juramentum  praescriptum  praestiterunt. 

X  Procemium. 

Postea  Archiepiscopus  quamplurima  de  conciliis  Ec- 
clesise  anteactis,  quae  magna  semper  veneratione  habita 
sunt,  et  quorum  canones  tum  disciplinares  tum  morales 
Ecclesia  tamquam  monumenta  sacra  servat,  effatus  est. 

Verbis  quoque  intimos  animi  sui  sensus  experimenti- 
bus  indicavit  solicitudinem  Sanctissimi  Domini  Nostri 
Leonis  XIII.  Pont.  Max  pro  prosperitate  Ecclesiae  Stat- 
uum  Fcederatorum,  quae,  licet  aetate  vix  unius  saeculi, 
tam  magna  jam  effecit  et  crescit  in  dies. 

Revocavit  etiam,  grato  cum  animo,  conventus  illos 
memorabiles  Archiepiscoporum  Statuum  Fcederatorum 
coram  Beatissimo  Patre  Leone  et  Eminentissimis  Eccle- 
siae  Principibus  Romae  habitos,  qui  conventus  suppedi- 
tarunt  materiam  Concilii  Plenarii  Baltimorensis  III.  ex 
cujus  actibus  decreta  hujus  synodi  maxima  ex  parte 
desumpta  sunt. 

Subjunxit  denique  Synodum  hanc  robur  contra  seduc- 
tiones  et  pericula,  quibus  ubique  circumdati  sunt,  sacer- 
dotibus  esse  suppleturam,  bonosque  mores  et  vitae 
sanctitatem,  modo  meliori  quo  fieri  potest  promoturam. 

Constitutiones  Synodi  tunc  lectae  fuerunt.  Ab  hora 
vero  prima  post  meridiem  usque  ad  secundam  cum 
dimidio  intermissio  habita  est.  Qua  elapsa,  decretorum 
iterum  incepta  fuit  lectio,  cui  hora  quinta  impositus  est 
finis. 

Nomina  Consultorum  dicecesanorum,  Rectorum  In- 
amovibilium,  Examinatorum  Cleri,  Decanorum  seu 
Vicariorum  Foraneorum  tunc  publicata  fuerunt,  et  Com- 
missiones  Examinationis  et  Scholarum  proclamatae. 


Procemium.  xi 

Omnibus  sic  expletis  Archiepiscopus,  verbis  paternam 
benignitatem  spirantibus,  Cleri  zelum  et  fervorem  iterum 
atque  iterum  commendavit,  Deo  gratias  agens  sibique 
gratulans  sacerdotum  labores  tempore  praeterito  felici 
exitu  fuisse  coronatos.  Exhortatus  est  sacerdotes  ad 
Synodi  decreta  fideliter  observanda,  quo  melius  con- 
cordia,  unanimitas  pietasque  inter  pastores,  ordo  vero, 
charitas  fraterna,  sanctitas  et  edificatio  inter  oves  habe- 
rentur. 

Hymno  decantato  Ambrosiano  Reverendissimus 
Archiepiscopus  Synodi  Patres  voce  propemodum  cor- 
dis  emotione  deficiente  cum  solemni  benedictione  sin- 
gulos  in  sua  remisit. 


Officiales  Synodl 


fl>romotor : 
Adm.  Rev.  P.  J.  CONWAY,  V.G. 

Secretartue : 
Rev.  M.  J.  FITZSIMMONS. 

lprocuratoree  Cleri: 

Rev.  E.  J.  DUNNE. 

Rev.  T.  F.  CASHMAN. 

dfcagfeter  Gaeremonfarum : 
Rev.  P.  J.  AGNEW. 

Cantores : 

Adm.  Rev.  T.  J.  BUTLER,  S.T.D. 

Rev.  P.  J.  BUTLER. 

Xectores : 

Rev.  T.  F.  GALLIGAN. 
Rev.  W.  DE   LA  PORTE. 

CONSULTORES   DICECESANI. 


Adm.  Rev.  P.  J.  CONWAY,  V.G. 

Rev.  T.  BURKE, 

Rev.  F.  KALVELAGE, 

Adm.  Rev.  T.  F.  MANGAN, 

Rev.  J.  MOLITOR, 

Rev.  J.  MACKIN. 


RECTORES   INAMOVIBILES. 


RECTOR  Ecclesle  STI.  COLUMB^E,  Chicagiensis. 
STL  PATRITII, 
STJE.  BIRGITT.E, 
STI.  ANTONII, 
STI.  JACOBI, 

STI.  JACOBI,  Rockfordensis. 
IMM.  CONCEPTIONIS,  Elginensis. 
STI.  JOSEPH,  Freeportensis. 
IMM.  CONCEPTIONIS,  Waukeganensis. 
STM.  MARIiE,  Evanstonensis. 


xiv 


EXAMINATORES  CLERI. 


Adm.  Rev.  T.  J.  BUTLER,  S.T.D. 

Rev.  E.  W.  GAVIN, 

Rev.  C.  VENN, 

Rev.  T.  P.  HODNETT, 

Rev.  M.  J.  DORNEY, 

Rev.  gulielmus  de  la  porte, 

Rev.  t.  f.  CASHMAN, 

Rev.  H.  McGUIRE. 


DECANI,  SEU   VICARII   FORANEI. 


Adm.  Rev.  P.  BEAUDOIN,  C.S.V.,  Bourbonnaisensis, 

Pro  Comitatibus  Kankakee,  Grundy,  Kendall,  Lee  et  DeKalb. 

Adm.  Rev.  M.  DONAHOE,  Evanstonensis, 

Pro  Comitatibus  Cook  extra  urbem,  Lake  et  McHenry. 

Adm.  Rev.  T.  F.  MANGAN,  Jolietensis, 

Pro  Comitatibus  Will,  Dupage,  Kane  et  Boone. 

Adm.  Rev.  E.  J.  MURPHY,  Rockfordensis, 

Pro  Comitatibus  Winnebago,  Ogle,   Stephenson,  Jo  Daviess,  Carroll  et 

Whiteside. 


PROCURATOR  fiscalis. 

Rev.  E.  J.  DUNNE,  Ecclesiae  Omnium  Sanctorum. 


DEFENSOR    MATRIMONII. 

Rev.  P.  J.  BUTLER,  Ecclesiae  Imm.  Conceptionis. 


Pro  Scholis. 


COMMISSIO   EXAMINATIONIS. 

Adm.  Rev.  P.  J.  CONWAY,  V.G. 


COMMISSIO   SCHOLARUM. 

INTRA   URBEM. 

Pro  Divisione  Septentrionali : 

Rev.  P.  J.  BUTLER, 

Adm.  Rev.  T.  J.  ABBOTT,  C.M. 

Rev.  P.  0'BRIEN. 

Pro  Divisione  Meridionali : 

Adm.  Rev.  T.  J.  BUTLER,  S.T.D. 
Rev.  E.  J.  DUNNE, 
Rev.  H.  McGUIRE, 
Rev.  JOS.  M.  CARTAN. 

Pro  Divisione  Occidentali : 

Rev.  T.  P.  HODNETT, 
Rev.  T.  F.  GALLIGAN, 
Rev.  F.  S.  HENNEBERRY 

PRO    GERMANIS. 

Rev.  P.  FISCHER, 
Rev.  A.  J.  THIELE, 
Rev.  M.  W.  BARTH. 

PRO  POLLACENSIBUS  ET  BOHEMIS. 

Adm.  Rev.  V.  BARZYNSKI,  C.R. 
Rev.  J.  RADZIEJEWSKI, 
Rev.  F.  BOBAL. 

COMMISSIO   SCHOLARUM. 

EXTRA   URBEM. 

Pro  Comitatibus  Cook,  Dupage,  Will,  Kane  et  Boone : 
Rev.  J.  J.  McGOVERN,  S.T.D.,  Lockportensis. 
Rev.  J.  E.   HOGAN,  Lemontensis. 
Adm.  REV.  T.  F.  MANGAN,  Jolietensis. 

Pro  Comitatibus  Winnebago,  Ogle,  Stephenson,  Jo   Daviess, 
Carroll,  Whiteside   et  Lake : 

Rev.  J.  J.  FLAHERTY,  Rockfordensis. 

Rev.  J.  MACKIN,  Elginensis. 

REV.  E.  W.  GAVIN,  Waukeganensis. 

PRO    GERMANIS. 

Pro  Comitatibus  Cook,  Dupage,  Lake,  Will,  Kankakee,  Grun- 
dy,  Kendall,  Kane,  McHenry,  DeKalb  et  Boone : 

Rev.  W.  NETSTRAETER,  Wilmettensis. 
REV.  J.  WIEDERHOLD,  Winfieldensis. 
Rev.  A.  WENKER,  Napervillensis. 

Pro  Comitatibus  ad  Occidentem  DeKalbensis  et  Boonensis : 

Rev.  C.  SCHNUCKEL,  Aurorensis. 
REV.  C.  KALVELAGE,  Freeportensis. 
Rev.  P.  HALBMAIER,  Menomonensis. 

PRO    GALLICIS. 
INTRA  ET  EXTRA   URBEM. 

Adm.  Rev.  P.  BEAUDOIN,  C.S.V. 
Rev.  P.  PARADIS, 
Rev.  A.  L.  BERGERON. 

SYNODALES 


ADFUERUNT. 

I. 

E.   Clero  Seculari. 

Adm.  Rev.  D.  Conway,  P.  J.,  V.G. 


Adm. 


Rev.  D.  Agnew,  P.  J. 
Antle,  F.  J. 
Backes,  C. 
Bangan,  H. 
Barth,  M.  W. 
Bay,  F. 
Beineke,  J. 
Bennett,  J.  J. 
Berard,  Z.  P. 
Bergeron,  A.  L. 
Biermann,  P.  L. 
Bobal,  F. 
Bonafas,  T.  A. 
Bonfield,  M. 
Bollmann,  A.  J. 
Brooks,  H.  J. 
Bruton,  M.  A. 
Bueter,  A. 
Burke,  T. 
Burke,  T.  A. 
Butler,  P.  J. 
Butler,  T.  J.,  S.T.D. 
Callaghan,  J.  F. 
Campbell,  L.  A. 
Carr,  A. 
Carroll,  J. 
Carroll,  J.  J. 
Cartan,  J.  M. 

XX  Synodales. 

Rev.  D.  Cashman,  T.  F. 
"        Chouinard,  F. 

Clancy,  J.  F. 

Croke,  A. 
"  Croke,  D. 
"        Cunningham,  L.  J. 

Darcy,  J.  J. 

Delaney,  J.  J. 

De  la  Porte,  W. 

Dittmer,  J. 

Dorney,  M.  J. 

Dowling,  D.  M.  J. 
"        Duerr,  C. 
"        Dunne,  E.  J. 

Dunne,  J.  M. 

Dunne,  P.  W. 

Dunne,  R. 

Egan,  D. 

Egan,  P.  A.  L. 

Erhard,  L.  A. 

Erz,  M.  E. 
"        Evers,  A. 

Fegers,  H.  M. 
"        Fischer,  P. 
"        FitzSimmons,  M.  J. 

Flaherty,  J.  J. 

Flood,  J.  F. 

Foley,  M. 

Foley,  W.  M. 

Foster,  C.  P. 

Gallagher,  J.  S. 

Galligan,  T.  F. 

Gavin,  E.  W. 

Genuit,  J.  W. 

Gill,  P.  D. 
"        Gillan,  J. 

Goldschmidt,  E.^T. 

Goebbels,  W. 
"        Gormuly,  P. 

Goulet,  A. 

Goulet,  A. 

Gray,  E.  A. 

Rev.  D.  Green,  J.  J. 
"        Green,  J.  P. 

Griffen,  E.  M. 
"  Grogan,  J.  H. 
"        Grunnebaum,  O. 

Guilfoyle,  P. 

Hackett,  W. 

Hagan,  J.  M. 

Halbmaier,  P. 

Hayes,  D. 
"        Heldmann,  G. 
"        Hemlock,  J. 
"        Henneberry,  F.  S. 

Hishen,  D.  D. 

Hitchcock,  N.  J. 

Hodnett,  T.  P. 

Hogan,  J.  E. 

Horgan,  M. 
"        Huth,  C.  J. 

Hynes,  J.  A. 
"        Kalvelage,  F. 
"        Kalvelage,  C. 

Kanzleiter,  J.  B. 

Kearns,  T.  A. 
"        Kearny,  T. 
"        Kelly,  E.  A. 

Kersten,  G.  S. 
"        Kilkenny,  J. 
"        Kozlowski,  C. 

Labrie,  A. 
"        Lesage,  J.  C. 
"       Leyden,  T.  F. 

Lightner,  L.,  S.T.D. 
"        Lonergan,  A.  P. 

Mackin,  J. 

Mackin,  M.  T. 
"       Madden,  J.  C. 

Mahony,  S.  A. 
Adm.  "        Mangan,  T.  F. 

Machdzicki,  L. 
"        McDonnell,  P.  J. 

McDonnell,  S. 

Synodales. 


Adm. 


Rev.  D.  McGavick,  A.  J. 

McGovern,  J.  J.,  S.T.D. 
McGrath,  D.  E. 
McGrath,  J. 
McLaughlin,  M. 
McGuire,  D.  F. 
McGuire,  H. 
McGuire,  P. 
McGuire,  R.  H. 
McMahon,  J. 
McMahon,  P. 
McNamee,  W.  J. 
McShane,  H.  O. 
Meehen,  P. 
Mehring,  H. 
Meller,  J. 
Mevel,  J. 
Moezygemba,  L. 
Moisant,  J. 
Molitor,  J. 
Molony,  S. 
Mooney,  N.  J. 
Muldoon,  P. 
Murphy,  E.  A. 
Murray,  B.  P. 
Netstraeter,  W. 
0'Brien,  M. 
0'Brien,  P. 

0'Callaghan,  C.  J.,  S.T.D. 
0'Connor,  P. 
0'Gara,  T.  F. 
0'Neil,  P.  M. 
0'Reilly,  E. 
Orth,  M. 
0'Sullivan,  M. 
Ouimet,  T. 
Paradis,  P. 
Perry,  F.  N. 
Pyplatz,  M. 
Quigley,  T. 
Quinn,  H. 
Radziejewski,  J. 


Synodales. 

Rev.  D.  Rathz,  G. 

Riordan,  D.  J. 
Roles,  J.  P. 
Royer,  A. 
Riiterschaff,  J.  F. 
Schaefers,  J. 
Schniickel,  C. 
Schutte,  B. 
Shannahan,  J. 
Sixt,  T.  A. 
Slowiskowski,  E. 
Smyth,  H.  P. 
Spelman,  D. 
Stack,  M. 
Sullivan,  J. 
Tighe,  D.  A. 
Tinan,  P.  J. 
Thiele,  A.  J. 
Thiele,  D.  M. 
Van  de  Laar,  M. 
Venn,  C. 
Waldron,  J. 
Walsh,  J. 
Weber,  E. 
Welby,  M. 
Wenker,  A.    . 
Westarp,  B. 
Wiederhold,  J. 
Zaleski,  V. 

II. 

E.  Clero  Regulari. 


Adm. 

Rev.  D.  Abbott,  T.  J.,  C.M. 

Ahlert,  A.,  C.SS.R. 

Albers,  F.,  O.S.F. 

Adm. 

"        Barzynski,  V.,  C.R. 

Adm. 

"        Bauscheid,  C,  O.S.F 

Adm. 

"        Beaudoin,  P.,  C.S.V. 

Behrens,  P.,  O.S.B. 

Breitkopf,  T.,  C.R. 

Rev.  D.  Bronsgeest,  H.,  S.J. 

Cichocki,  H.,  C.R. 

Crevier,  H.,  O.S. 

Dolweck,  B.,  O.S.B. 
Adm.  "       Englbrecht,  C,  O.S.B. 

Adm.  "        Fournier,  C,  C.S.V. 

"        Forstmann,  S.,  O.S.F. 

Friedrich,  P.,  O.S.B. 

Giesen,  H.,  CSS.R. 

Griiner,  M.,  CSS.R. 
"       Hahn,  C,  CSS.R. 

Havolic,  P.  V.,  O.S.B. 
Adm.  "        Higgins,  E.  A.,  S.J. 

"       Judge,  P.  V.,  C.M. 
"        Kelly,  E.  D.,  S.  J. 
"        Kocarnik,  W.,  O.S.B. 
"        Kohlbeck,  P.  V.,  O.S.B. 

Leimgruber,  M.,  C.SS.R. 
Adm.  "       Luette,  F.,  C.SS.R. 

McCann,  M.,  O.S. 

More,  J.,  C.M. 

Moretti,  S.,  O.S. 

Niemueller,  E.,  O.S.F. 

Niermann,  J.,  C.SS.R. 
"       Rhode,  N.,  O.S.F. 
"       Schagemann,  J.  H.,  CSS.R. 
Adm.  "        Schloesser,  K.,  O.S.F. 

"       Singer,  P.  S.,  O.S.B. 
"       Weber,  H.,  C.SS.R. 

Weyenberg,  A.,  O.S. 

Wirtner,  B.,  O.S.B. 
"       Wittmann,  P.  J.,  O.S.B. 


Synodales.  xxv 

LEGITIME   ABFUERUNT. 

PE.   Clero  Secnlari. 
Rev.  D.  Bally,  W. 

"        Baranowski,  S. 

Barrett,  S.,  M.A. 

Berube,  J.  F. 

Cote,  J. 

Coughlin,  J.  A. 

Deiters,  J. 
Adm.  "        Donahoe,  M. 

Farrelly,  P. 

Flannagan,  P.  M. 

Gavin,  C,  S.T.D. 

Hennesy,  W.  S. 

Hickey,  P.  J. 
"        Legris,  G. 

Meehan,  L.  M. 

Molony,  J. 

0'Sullivan,  T. 

Toomey,  D.  B. 
"        Treacy,  J. 
"       Zilla,  J. 


II. 

E.   Clero  Regulari. 

Rev.  D.  Burgmeister,  R.,  O.S.B. 
"       Huber,  N.,  O.S.B. 
Adm.  "       Jaeger,  N.,  O.S.B. 

Marsile,  M.  J.,  C.S.V. 
Adm.  "        Morini,  A.,  O.S. 

Riss,  B.,  O.S.B. 


CONSTITUTIONES. 


TITULUS  I. 


1.  Decreta  Concilii  Plenarii  Baltimorensis  III. ,  a  Sanc- 
ta  Sede  approbata,  promulgamus,  atque  ab  omnibus 
in  Nostra  Dicecesi,  quorum    interest,  servari   jubemus. 

2.  Decreta  pariter  in  Concilio  Baltimorensi  Plenario 
II.  lata,  quatenus  iisdem  postea  legitime  derogatum 
non  fuerit,  denuo  approbamus  et  confirmamus. 

3.  Ne  vero  facilius  in  oblivionem  veniant  salutares 
istae  leges,  enixe  hortamur  Sacerdotes  Nostros  omnes 
ut  Conciliorum  istorum  decreta  prae  manibus  habeant, 
quae  frequenter  una  cum  hujus  Synodi  Constitutionibus 
perlegantur,  aut  saltem,  occasione  data,  consulantur. 


TITULUS  II. 

DE    FIDE    CATHOLICA. 

4.  Quum  "  sine  fide  impossibile  sit  placere  Deo" 
(Hebr.  xi.  6),  animarum  Rectores,  populum  sibi  credi- 
tum  Fidei  Catholicae  pretium  inaestimabile  doceant, 
ejusque  sancta  principia  omnium  cordibus,  praesertim 
juventutis,  magis  magisque  pro  viribus  imprimant. 
(Conc.  Plen.  II.  13;  III.  196.)* 

*Ubi  citatur  "  Conc.  Plen."  intelligentur  Concilia  Plenaria  Baltimorensia  vel 
II.  vel  III.  juxta  numeros  immediate  sequentes. 

5.  Licet  ratio  et  revelatio  nullatenus  sibi  invicem 
contradicant,  et  inter  utramque  harmonia  in  multis  Fidei 
veritatibus  perfectissima  ostendi  possit,  in  aliis  tamen 
haec  harmonia  finitae  hominis  rationi  conspicua  non  est. 
Hinc  fideles  saepe  ad  simplicitatem  Fidei  provocandi 
sunt,  qua  ratio  in  iis  quae  comprehendere  non  valet, 
auctoritati  Divinae,  falli  aut  fallere  nesciae,  se  penitus 
submittit.  Quod  imprimis  praestetur  circa  SS.  Trini- 
tatis  mysterium,  aeternitatem  pcenarum  inferni,  aliaque 
dogmata  rationi  impervia,  quae  frequentius  nostra  aetate 
in  dubium  vocantur.  (Conc.  Plen.  II.  tit.  i.  capp.  iv.  v.; 
III.  4.) 

6.  Doceant  insuper  Sacerdotes  de  fide  esse  extra 
Apostolicam  Romanam  Ecclesiam  salvum  fieri  neminem 
posse,  eosque  certam  sibi  damnationem  acquirere,  qui 
propria  culpa  extra  eam  ex  hac  vita  decedunt.  (Conc. 
Plen.  II.  5;  III.  5.) 

7.  Hinc  Indifferentismum  in  re  religiosa,  seu  pravam 
illam  opinionem  quae  tenet  qualibet  fidei  professione 
aeternam  posse  animae  salutem  comparari,  modo  mores 
ad  recti  honestique  normam  exigantur,  in  suis  principiis 
persequi  non  cessent,  et,  monentes  veram  honestatem 
etiam  requirere  ut  suus  Deo  verus  cultus  tribuatur,  tam- 
quam  errorem  exitiosissimum  a  populo  fideli  propellere 
curent.     (Conc.  Plen.  II.  28  seqq.;   III.  194  seqq.) 

8.  Meminerint  idcirco  Confessarii  et  animarum  cura- 
tores  suos  edocere  quam  malum,  quamque  periculosum 
sit  conciones  haereticorum  aut  schismaticorum  audire, 
vel  eorum  exercitiis  interesse,  quocumque  id  fiat  prae- 
textu.     (Conc.  Plen.  III.  249.) 

9.  Fideles  pariter,  ac  praesertim  patresfamilias,  saepe 
moneantur    ut    Biblia    ab    acatholicis    vitiata,    et    libros 

religioni  aut  bonis  moribus  injuriosos,  atque  epheme- 
rides  improbas,  procul  a  se  suisque  domibus  arceant,  sed 
libros,  potius  bonos,  ephemeridesque  Catholicas  emant 
atque  disseminent.  Ad  hoc  valde  utiliter  parochiales 
bibliothecae  a  Rectoribus  missionum  constituentur. 
(Conc.  Plen.  II.  nn.  16,  495,  498,  505  ;  III.  tit.  vii.  cap.  iv.) 

10.  Quum,  Ecclesiae  lege,  scripta,  ad  religionem  et 
Dei  cultum  spectantia,  sine  Ordinarii  approbatione  prce- 
lo  committi  vetentur,  moneantur  illi,  quorum  interest, 
auctores  nempe  librorum  et  typographi  in  hac  Dicecesi 
libros  edentes,  ut  licentiam  Nostram  in  casibus  occur- 
rentibus  prius  impetrent.  Optamus  prseterea  ut  Clerici 
nullum  prorsus  opus,  etiam  de  religione  non  tractans, 
suo  nomine  edant,  quin  prius  consensum  Nostrum 
exquirant.     (Conc.  Plen.  II.  502  seqq.;   III.  220.) 

11.  Quantum  poterunt,  animarum  Rectores  a  Mag- 
netismi  abusibus  et  Spiritismi  atque  cognatorum  erro- 
rum  periculis  Dominicum  gregem  defendant.  Pari 
modo  praemuniant  eum  contra  seductiones  falsarum 
doctrinarum  sub  nomine  Socialismi,  Communismi  et 
Anarchismi  a  S.  Sede  damnatarum.  (Conc.  Plen.  III.  10.) 

12.  Moneantur  fideles  societatibus  vere  secretis,  aut 
quomodocumque  illicitis,  omnino  abstinere  atque  hujus- 
modi  vinculum  abrumpere  nolentibus  Ecclesiae  Sacra- 
menta  et  ecclesiastica  sepultura  denegentur.  Sacerdotes 
vero  numquam  temere  societates  quasvis  declarent 
secretas  et  damnatas,  et  nonnisi  post  consultum  Ordina- 
rium  quidquam  decernant  de  ccetibus,  quorum  honestas 
aut  liceitas  aliqua  de  causa  in  dubium  vocatur.  (Conc. 
Plen.  II.  tit.  xii. ;   III.  tit.  viii.  cap.  iii.  §  i.) 

13.  Summam  venerationem,  obedientiam  atque  devo- 
tionem  erga  Sanctam  Sedem  Romanam,  infallibile  veri- 

tatis  oraculum  exhibeant  Sacerdotes,  suisque  inculcent ; 
et,  quum,  miseris  hisce  temporibus,  temporales  Eccle- 
siae  possessiones  detineant  injusti  invasores,  ipsumque 
Christi  Vicarium  velut  captivum  habeant,  moneantur 
fideles  ut  liberaliter  spoliato  Pontifici  orationum  et 
subsidiorum    tributa   persolvant.     (Conc.  Plen.  II.  48.) 


TITULUS  III. 

DE    DOCTRINA    ET    PR^DICATIONE    VERBI. 

14.  Quum  fides  oriatur  "  ex  auditu,  auditus  autem 
per  verbum  Christi"  (Rom.  x.  17),  curam  animarum 
habentes  plebes  sibi  commissas,  pro  sua  et  earum 
capacitate,  opportune  verbis  salutaribus  pascere  tenen- 
tur.  Ideo  praecipimus  ut  singulis  Dominicis  et  Festis 
solemnibus,  etiam  tempore  aestivo,  in  omnibus  Missis 
quibus  adstant  fideles,  brevis  aliqua  fiat  instructio,  quae, 
cum  praelectione  Evangelii  in  lingua  vernacula  et  an- 
nuntiationibus,  saltem  ad  duodecimam  horae  partem,  sed 
non  ultra  quadrantem,  protrahatur.  In  solemni  vero 
vel  ultima  Missa  concio  fiat  per  dimidiam  circiter  horam. 
(Conc.  Plen.  III.  216.) 

15.  Sermo  concionatoris,  ut  volunt  Patres  Tridentini, 
sit  facilis,  brevis,  purus  et  simplex.  Ideo  curabunt 
Sacerdotes  ut  numquam  ad  concionem  prodeant  impa- 
rati,  nisi  inopinata  urgeat  necessitas,  (Conc.  Plen.  II. 
136-138,  144;  III.  215.) 

16.  Pro  ea,  quae  domum  Dei  decet,  sanctitudine,  Sa- 
cerdotibus  etiam  praecipimus  ut  neminem  unquam  e 
suggestu  vel  ex  altaris  loco  notent.     Ab  imprecationi- 

bus  et  maledictis  omnino  abstinentes,  vitia  quidem 
insectentur,  sed  numquam  dent  occasionem  suspicandi 
se  personas,  non  peccata,  oppugnare.  (Conc.  Plen.  II. 
140,  290;  III.  215.) 

17.  In  doctrina  Catholica  proponenda  sint  cauti  ac 
diligentes,  non  sua  placita,  sed  Christi  veritatem  et 
Ecclesiae  instituta  tradentes.  In  erroribus  haereticorum 
impugnandis  acerbitate  abstineant,  et  dum  fortiter  in 
re,  suaviter  semper  in  modo  procedant.     (Conc.  Plen. 

II.  22,  141,  131;  III.  215.) 

18.  Si  quaestiones  pecuniariae  ex  cathedra  seu  e  sug- 
gestu  tractandae  sint,  id  rarius  et  considerate  fiat ; 
numquam  ibi  suggilletur  ratio  agendi  rectorum  praece- 
dentium,  neque  negotia  ecclesiae  alienae  pro  argumento 
sermonis  assumantur.     (Conc.  Plen.  II.  140,  142,  158  ; 

III.  215.) 

19.  Sacerdotes  in  concionibus  populum  instruere  at- 
que  erudire  imprimis  satagant,  de  iis  praesertim  quae 
scitu  necessaria  sunt  ad  salutem,  et  quae  ad  officia  vitae 
Christianae  praecipua  spectant.  In  tradendis  hujusmodi 
instructionibus  optime  quis  insistet  vestigiis  Catechismi 
Romani.     (Conc.  Plen.  II.  132,  133  ;  III.  216.) 

20.  Scripturae  Sacrae  loca,  Anglice  laudanda  aut  re- 
citanda,  fideliter  depromantur  ex  versione  Duacensi. 
(Conc.  Plen.  II.  16.) 

21.  Nemo,  sacerdotali  dignitate  carens,  in  quavis  ec- 
clesia  Nostrae  Dicecesis  concionari  absque  Nostra  praevia 
expressa  licentia  praesumat.  Neque  praedicare  permit- 
tantur  Sacerdotes  extranei,  qui  in  propria  dicecesi  facul- 
tatibus  non  sunt  donati,  aut  a  praedicando  ibi  fuerunt 
inhibiti.     (Cfr.  Conc.  Plen.  II.  128.) 

TITULUS  IV. 

DE    INSTITUTIONE    JUVENTUTIS. 

22.  Quum  Sedes  Apostolica  scholas  Catholicas  maxime 
opportunas,  imo  quidem  necessarias  ssepe  declaraverit, 
praecepit  Concilium  Baltimorense  III.,  superiorum  Con- 
ciliorum  viam  premens,  ut  infra  duos  annos  prope  unam- 
quamque  ecclesiam  schola  parochialis,  ubi  nondum 
existeret,  erigeretur.  Huic  legi  volumus  ut  generose 
obtemperent  omnes  hujus  Dicecesis  Rectores.  De  im- 
possibilitate  scholam  erigendi  vel  sustentandi  Nostrum 
erit  ferre  judicium.      (Conc.  Plen.  II.  tit.  ix. ;    III.  199.) 

23.  In  votis  maxime  habemus  ut  scholae  Nostrae  paro- 
chiales  a  Fratribus  vel  Sororibus  congregationum  relig- 
iosarum  ad  id  muneris  institutis  dirigantur.  Si  autem 
laicos  magistros  adhibere  necesse  fuerit,  tales  ad  hoc 
officium  seligantur,  qui  pupillos  suos  non  ad  litteras 
tantum.  sed  ad  vitae  Christianae  quoque  cognitionem  et 
praxim  doctrina  et  exemplo  formare  sciant.  (Conc. 
Plen.  II.  tit.  ix.;   III.  tit.  vi.) 

24.  Commonefiant  fideles  sese  officio  suo  graviter 
defuturos,  nisi  omni  qua  possunt  cura  opes  scholis 
Catholicis  providerint.  Missiones  ideo  vel  parcecias  quae 
Rectorem  in  erigenda  vel  sustentanda  schola  adjuvare 
culpabiliter  neglexerint,  auctoritate  Nostra,  efficacioribus 
quibus  poterimus  modis,  compellemus  ad  necessariam  in 
re  operam  navandam.     (Conc.  Plen.  III.  199,  202.) 

25.  Omnes  parentes  Catholici  prolem  suam  ad  scholas 
parochiales  mittere  tenentur,  nisi  vel  domi  vel  in  aliis 
scholis  Catholicis  Christianae  filiorum  suorum  educationi, 
quantum   necesse  est,  consulant,  aut  ob   causam    suffi- 

cientem,  ab  Archiepiscopo  sive  in  communi  sive  in  in- 
dividuo  approbatam,  eos  ad  alias  scholas  mittere  ipsis 
liceat.     (Conc.  Plen.  III.  n.  199.) 

26.  Rectoribus  missionum  simul  curandum  est  ut 
scholae  suae  finem,  ad  quem  erectae  sunt,  reapse  attin- 
gant,  nullusque  possit  eis  objici  insufficientiae  aut  insci- 
tise  praetextus.  Laborent  ergo  ut  a  parentibus  in  aesti- 
matione  habeantur,  et  ut  pueri  cum  affectu  et  profectu 
eas  frequentent;  saepe,  semel  saltem  in  hebdomada,  eas 
visitent,  interrogantes  ac  docentes  pueros,  et  magistris 
animum  addentes.     (Conc.  Plen.  III.  201.) 

27.  Ubique  per  Dicecesim,  sed  potissimum  in  missio- 
nibus,  hucusque  scholas  Catholicas  non  habentibus, 
scholae  instituantur  Dominicales,  in  quibus  a  probatis 
magistris  sub  directione  Rectoris  vel  ejus  auxiliariorum 
pueri  principia  fidei  et  vitae  Christianae  regulas  docean- 
tur.  In  eis  prcesertim  satagant  Sacerdotes  ut  pueri 
puellaeque,  post  primam  suam  communionem,  per  duos 
subsequentes  annos  Catholicam  doctrinam  suaque  offi- 
cia  Christiana  plenius  ediscant.  (Conc.  Plen.  II.  435, 
436;  III.  218.) 

28.  Sed  etiam  per  se  Sacerdotes  ipsi  pro  sua  parte 
dent  operam  institutioni  juventutis  in  doctrina  Christ- 
iana,  nec  putent  sibi  licere  quae  muneris  sui  sunt  negli- 
gere,  rejecto  in  alios  onere  juvenes  aliosque  rudes 
edocendi.  Quapropter  Dominicis  saltem  diebus  Cate- 
chesim  puerorum  et  puellarum,  Rectores  praesertim, 
summa  diligentia  instituant.  (Conc.  Plen.  II.  113,  115, 
128,  435,  438;  III.  201,  217.) 

29.  Nihil  non  tentent  Rectores  quo  pueros  Catholicos 
ad  Catechesim  et  scholam  Dominicalem  statuto  tempore 
trahant;  parentes  etiam,  omnibus  quibus  poterunt  mo- 

dis,   inducant  ut  partes  suas   hac   in   re  non   negligant. 
(Conc.  Plen.  II.  437;  III.  218.) 

30.  In  omnibus  scholis  et  catechesibus  adhibeatur 
Catechismus,  jussu  Concilii  Plenarii  III.  praeparatus, 
sive  in  lingua  originali  Anglica,  sive  in  versionibus  ab 
ecclesiastica  auctoritate  rite  approbatis.  (Conc.  Plen. 
III.  219.) 

31.  Quater  saltem  in  anno,  nimirum,  si  fieri  possit, 
circa  Quatuor  Temporum  ferias,  in  unum  colligantur 
pueri  ac  puellae,  qui  nondum  Sanctissimae  Eucharistiae 
participes  facti  sunt,  et  postquam  per  aliquot  dies  in 
doctrina  Christiana  instructi  fuerint,  deinde  ad  confes- 
sionem  vocentur  adducanturque,  eo  modo  ut  accedentes 
benigne  recipi,  paterne  audiri  et  plurimum  juvari  vale- 
ant.      (Conc.  Plen.  II.  292,  442.) 

32.  Pariter,  qui  prima  vice  ad  Sacram  Mensam  acces- 
suri  sunt,  diligenter  ab  ipso  Rectore  instruantur  et  prae- 
parentur.  Ad  hoc  per  duos  annos  ante  primam  com- 
munionem  omnes  pueri  et  puellae  ad  scholas  parochiales 
vel  alias  scholas  Catholicas  mitterentur.  (Conc.  Plen. 
II.  442;  III.  218.) 


TITULUS   V. 


DE    ZELO    ANIMARUM. 


33.  Qualis  fuit  zelus  Christi  in  salutem  animarum, 
talis  sit  zelus  Sacerdotum.  Sit  itaque  hic  zelus  purus 
et  omnis  humanae  sordis  expers  ;  prudens  et  secundum 
scientiam ;  patiens  et  perseverans.     Peccatores  et  erran- 

tes  convertat,  bonos  confirmet,  pueros  rudesque  insti- 
tuat,  miseros  sublevet,  scandala  de  medio  tollat,  vitia 
latentia  reprimat  et  evellat,  pietatem  promoveat.  (Conc. 
Plen.  II.  452  seq.) 

34.  Cum  immania  scandala  ex  nimia  potatione  apud 
nostrates  oriantur,  hortamur  Sacerdotes,  et  per  viscera 
Jesu  Christi  obsecramus,  ut  omne  studium  in  ebrietatis 
vitio  eliminando  ponant.  Hunc  in  finem  scepe  potuum 
inebriantium  mercatores  moneant  ut  neque  ebriosis 
neque  junioribus  potum  praebeant,  atque  ut  cauponas 
suas  die  Dominico  clausas  servent;  inducant  quos  po- 
tuerint  fideles  ut  a  potibus  inebriantibus  etiam  totaliter 
abstineant,  vel  soli,  vel  inita  cum  aliis  societate,  quae 
spiritu  Catholico  regatur  atque  precum  et  Sacramento- 
rum  virtute  sociis  vires  necessarias  procuret;  omnibus 
et  verbo  et  exemplo  auctores  sint  ut  in  hac  periculosa 
re  numquam  excedant.  (Conc.  Plen.  II.  470;  III.  260- 
263.) 

35.  A  theatris  et  scenicis  ludis,  iis  nempe  qui  mali 
aut  periculi  pleni  esse  noscuntur,  fideles  prudenter  aver- 
tant.     (Conc.  Plen.  II.  471.) 

36.  Choreas  immodestas,  quae  quotidie  magis  magis- 
que  frequentantur,  insectentur  Rectores  et  Confessarii, 
easque  prorsus  damnent  fidelibusque  prohibeant.  (Conc. 
Plen.  II.  472.) 

37.  Quum  graves  nonnumquam  oriantur  abusus  ex 
festivitatibus,  nomine  religionis  institutis,  quae  vulgo 
Picnics,  Excursions  et  simili  nomine  veniunt,  ita  in 
posterum  ubique  sunt  ab  ipsis  Rectoribus  ordinandae 
ut  ansam  peccandi  nullo  modo  praebeant.  Ideo  num- 
quam  haberi  poterunt  absque  permissione  Ordinarii, 
pro   singulis  vicibus  obtinenda;  diligenterque  notandum 

conventus  praedictos  stricte  prohiberi  nocturno  aut  ves- 
pertino  tempore,  atque  Dominicis,  Festis  esurialibusve 
diebus,  nec  in  iis  permitti  posse  usum  potuum  inebrian- 
tium,  vino  et  cerevisia  inclusis.  Eaedem  restrictiones, 
si  tempus  vespertinum  excipiatur,  observandae  sunt  pro 
avocamentis  quae  Fairs  appellantur.  Insuper  in  hisce 
numquam  tolerari  poterunt  choreae  quaecumque.  (Conc. 
Plen.  II.  396;  III.  290.) 

38.  Praxes  devotionis  ab  Ecclesia  probatas,  maxime 
quae  indulgentiis  ditatae  fuerint,  quaeque  faciliores,  et 
ad  genuinam  pietatem  fovendam  aptiores  sunt,  Sacer- 
dotes  populo  commendare  non  omittant.  Inter  eas,  ut 
temporibus  nostris  maxime  accommodatas,  magnopere 
commendamus  devotionem  XL.  Horarum,  cultum  SS. 
Cordis  Jesu,  et  cum  eo  connexam  venerationem  Im- 
maculati  Cordis  Mariae.     (Conc.  Plen.  II.  477-482.) 

39.  Sanctos  cum  Christo  regnantes  populus  venerari 
et  invocare  doceatur,  imprimis  Beatissimam  Virginem 
Mariam  sine  labe  conceptam,  in  Patronam  Americae 
Fcederatae  Statuum  electam,  et  Patronas  uniuscujusque 
ecclesiae.     (Conc.  Plen.  II.  384.) 

40.  Pias  quoque  Sodalitates  seu  Confraternitates  jam 
probatas  et  ex  indulgentiarum  thesauro  ditatas,  utpote 
nostri  praesertim  saeculi  malis  corrigendis  aptissimas, 
Rectores  fovere  oportet.  Inter  eas  eminent  piissi- 
mum  Apostolatus  Orationis  opus,  Societas  S.  Vincentii 
a  Paulo,  Societates  Propagationis  Fidei  et  Sanctae  In- 
fantiae,  atque  Societates  utriusque  sexus  in  honorem 
Beatissimae  Virginis  Mariae.  Ne  autem  unquam  Con- 
fraternitates  vel  Sodalitates  istae  indulgentiarum  gratiis 
priventur,  enixe    curandum  est  ut  in  earum    erectione 

et  directione  fideliter  serventur  omnes  ab  Ecclesia  prae- 
scriptae  conditiones.      (Conc.  Plen.  II.  478  ;   III.  tit.  viii.) 

41.  Quum  experientia  comperiatur  saluberrimos  ex 
Sacris  Missionibus  fructus  provenire,  Rectoribus  maxime 
commendamus  ut,  saltem  intra  tres  quatuorve  annos, 
exercitiorum  spiritualium  beneficia  suis  ovibus  procu- 
rent.      (Conc.  Plen.  II.  473-476.) 

42.  Quoniam  gregi  suo  inculcare  debent  gravissimam 
qua  tenentur  omnes  Christifideles  obligationem  etiam 
diebus  Festis  de  praecepto  Missam  audiendi,  praecipimus 
omnibus  curam  animarum  habentibus,  ut  ea  Festa  Dom- 
inica  praecedenti  populo  annuntiare  non  omittant.  Sim- 
iliter  proclament  jejunium  servandum  tempore  Quadra- 
gesimali,  Quatuor  Temporibus  et  vigiliis  quorumdam 
festorum.  Fidelibus  quoque  nonnumquam,  ut  signum 
pcenitentiae  et  ut  Fidei  professionem  in  memoriam 
revocent  abstinentiam  a  carnibus  feriis  sextis  per  annum 
observandam. 

43.  Dies  Dominica  fidelibus  sincere  observanda  fre- 
quenter  commendetur.  In  ea  non  tantum  ab  operibus 
servilibus  abstinere  moneantur,  atque  Missam  sub  gravi 
praeceptam  audire,  sed  et  devotionibus  vacare,  atque 
omnia  prohibita,  imo  et  periculosa  avocamenta  devitare. 
Ferventi  praesertim  zelo  inducantur  ut  hoc  sancto  die 
generose  omittant  cauponarum  commercium  et  frequen- 
tationem,  ex  quibus  pro  nostratibus  tot  mala  scaturiunt. 
(Conc.  Plen.  III.  113.) 

44.  Prae  omnibus  vero  religionis  et  pietatis  subsidiis 
atque  peccati  remediis,  frequens  et  pia  Sacramento- 
rum  susceptio  atque  assiduitas  sacris  Divini  Cultus  ex- 
ercitiis  iterum  iterumque  populo  commendetur.  (Conc. 
Plen.  II.  469,  470.) 

45.  Ad  conversationem  et  progressum  religionis  in 
gregibus  suis,  non  desinant  etiam  Sacerdotes  fidelibus 
praedicare  utilitatem,  imo  necessitatem  vitae  istius  fami- 
lise,  qua  parentes  simul  cum  liberis  exercitiis  devotionis 
incumbunt  et  recreationibus  licitis  indulgent,  suisque 
invigilant  ne  contaminentur  lubrica  illa  libertate  et  in- 
dependentia,  qua  tot  juvenes  utriusque  sexus,  sibi  relicti, 
morum  innocentiam  una  cum  fidei  spiritu  tam  cito 
amittunt. 


TITULUS  VI. 

DE    VITA    ET    HONESTATE    CLERICORUM. 

46.  Ipsis  Apostolis  dictum  est  a  Christo  :  "  Vos  estis 
sal  terrae  ;  quod  si  sal  evanuerit,  in  quo  salietur  ?  Ad 
nihilum  valet  ultra,  nisi  ut  mittatur  foras  et  conculcetur 
ab  hominibus."  Meminerint  proinde  Sacerdotes,  si  in- 
fatuati  fuerint  et  evanuerint,  se  cum  his  quos  salierint, 
pedibus  incedentium  proterendos  fore.  Vitam  itaque  et 
mores  ita  componant,  ut  gestu,  incessu,  sermone,  aliisque 
omnibus  rebus,  nihil  nisi  grave,  moderatum  ac  religione 
plenum  prae  se  ferant ;  levia  etiam  delicta,  quae  in  ipsis, 
Tridentino  monente,  maxima  forent,  effugientes.  (Conc. 
Plen.  II.  147,  169.) 

47.  Oportet  clericos  vestes  proprio  congruentes  ordini 
semper  deferre,  ut  per  decentiam  habitus  extrinseci 
morum  honestatem  intrinsecam  ostendant.  Et  sane  ipse 
habitus,  ut  notant  Patres  Concilii  Baltimorensis  II.,  Cle- 
ricis  perpetuo  in  mentem  revocat  quod  sponte  suscepere 
vitae  sanctioris  institutum ;  et  plurimas  in  vitia  labendi 
occasiones  arcet  amovetque.      Hinc  stricte  jubemus  ut 


CONSTITUTIONES    DlCECESAN^.  13 

Sacerdotes  Nostri,  domi  agentes  vel  in  templo,  veste 
talari  semper  utantur.  Lineam  vittam  de  more  collo 
circumductam,  sive,  ut  aiunt,  Collare  Romanurm  semper 
gerant  et  presbyteri  et  ipsi  seminaristae,  neque  extra  do- 
mum  unquam  dimittant.  Cum  autem  foras  prodeunt, 
praeter  hoc  collare,  etiam  alias  vestes  ejus  coloris  ejus- 
que  formae  gerant,  tam  regulares  quam  saeculares,  quae 
ecclesiasticam  decent  gravitatem  et  sanctitatem.  (Conc. 
Plen.  II.  148,  149;  III.  77.) 

48.  Comam  laicorum  more  ne  nutriant,  et  barbam 
absque  permissione  Ordinarii  non  gestent.    (Conc.  Plen. 

II.  n.  151.) 

49.  Gravissimis  sub  pcenis  edicimus  ne  cursibus  equo- 
rum,  publicis  theatris,  spectaculis  pariter  quae  vocantur 
opera,  aliisque  istiusmodi  generis  oblectamentis,  etiam 
extra  limites  hujus  Dicecesis,  Clerici  Nostri  unquam 
intersint.  Multo  minus  sponsiones  faciant,  occasione 
ludorum  equestrium,  pignoribusque  cum  aliis  contend- 
ant,  uti  fit  a  liberioris  vitae  hominibus,  quippe  quorum 
nihil  vel  absque  magno  periculo  vel  absque  aliorum 
scandalo    fieri    potest,      (Conc.   Plen.    II.   n.    153,    154 ; 

III.  79.) 

50.  Medicinam  et  chirurgiam  nec  lucri  gratia,  nec 
charitatis  specie,  exerceant.  Arma  non  ferant.  (Conc. 
Plen.  II.  n.  153;   III.  n.  82.) 

51.  Secundum  veteres  canones,  vetamus  ne  Clerici 
rerum  bonorumve  quorumlibet,  aut  pecuniae  mercaturam 
faciant ;  ne  quaestuosas  suo  nomine  vel  sub  alieni  nom- 
inis  involucro  negotiationes  exerceant ;  ne  aliena  praedia 
lucri  causa  conducant  ;  ne  pro  aliis  fide  jubeant ;  ne 
aliorum  in  negotiis  procuratores,  inconsulto  Archiepis- 
copo,  fiant;    ne  cujusvis  curam  ac  tutelam,  praeterquam 

suorum,  nisi  Ordinario  consentiente,  suscipiant.  Nolu- 
mus  etiam,  propter  magna  inde  oriunda  mala,  ut  Sacer- 
dotes,  ne  sub  praetextu  quidem  quod  lucrum,  ex  mutuo 
perceptum,  in  ecclesiae  bonum  sit  cessurum,  praeterquam 
ex  Archiepiscopi  venia  in  scriptis  habita,  fidelium  pecu- 
nias  in  depositum  accipiant.  (Conc.  Plen.  II.  nn.  157, 
159;  III.  82,  279.) 

52.  Ubi  cum  homine  etiam  saeculari  ac  de  rebus  tem- 
poralibus  agitur,  Clerici  tribunalia  civilia  non  adeant, 
nisi  res  aliter  componi  nequeat,  et  de  pecunia  ipsi  eccle- 
siae  debita  ad  jus  non  recurrant  nisi  prius  in  scriptis  ob- 
tenta  Archiepiscopi  licentia.  Districte  autem,  et  sub 
pcena  quidem  suspensionis,  prohibemus  quominus  Sac- 
erdos  contra  ecclesiasticam  personam  litem  civilem, 
etiam  de  re  temporali,  intentet  absque  permissione  Nos- 
tra,  aut  hujusmodi  actionem  laicae  personae  assignet. 
Quod  si  ecclesiastica  vel  religiosa  persona  aliam  person- 
am  ecclesiasticam  vel  religiosam  coram  tribunali  civili 
temere  citaverit  de  re  juris  stricte  ecclesiastici,  noverit 
se  in  censuras  a  jure  latas  incidere.  Excommunicatio 
autem,  Romano  Pontifici  specialiter  reservata,  ipso  facto 
incurri  sciatur  ab  iis  qui  directe  vel  indirecte  exercitium 
jurisdictionis  ecclesiasticae  impediunt.  (Conc.  Plen.  II. 
nn.  155,  156  ;  III.  84;  S.  Cong.  de  Prop.  Fide,  6a  Sept. 
1886.) 

53.  Modesta  mensa  victuque  frugali  utentes,  num- 
quam  in  re  potus  aut  cibi  excedant,  sed  vinum  sibi 
temperent,  et  se  vino.    (Conc.  Plen.  II.  n.  161;   III.  80.) 

54.  Excepta  necessitatis  causa,  quae  maxime  in  iti- 
nere  existere  solet,  Clericis  omnino  interdicitur  aditus 
et  usus  cauponarum,  inter  quas  istae  etiam  intelligendae 

sunt,  in    quibus    cerevisia    praecipue    venalis    praebetur. 
(Conc.  Plen.  II.  n.  162;   III.  80.) 

55.  Cum  vero  prseclarissimum  Ecclesiae  decus  in  sa- 
cerdotalium  morum  integritate  reperiatur,  enixe  caven- 
dum  ne  vel  specie  mali  obscuretur  hic  splendor.  (Conc. 
Plen.  II.  n.  163;  III.  81.) 

56.  Meminerint  imprimis  Presbyteri  a  canonibus  pro- 
hiberi  quominus  ullae  mulieres  in  eadem  secum  domo 
commorare  permittantur,  nisi  vel  propinquior  cognatio 
sufficiat  ad  omnem  suspicionem  arcendam,  vel  alioquin 
earum  aetas  maturior,  vita  illibata  et  fama  integerrima 
omne  periculum  et  omnem  detractionis  occasionem  amo- 
veant.  Juxta  has  itaque  regulas  seligant  ancillas,  qui- 
bus  domus  ac  rei  familiaris  cura  est  committenda ;  et 
caveant  insuper  ne  ullo  unquam  modo,  sive  directo,  sive 
indirecto,  sacris  muneribus  gerendis  aut  rebus  ecclesiae 
administrandis  istae  se  immisceant.  (Conc.  Plen.  II.  164; 
III.  81.) 

57.  Prohibemus  proinde  ne  Sacerdotes  in  domibus 
suis  commorationem  prsebeant  scholarum  institutricibus, 
aut  organistis,  aut  cantatricibus,  aliisve  feminis  non  con- 
sanguineis.     (Conc.  Plen.  II.  164;   III.  81.) 

58.  Quod  si  Rector  habuerit  auxiliarium,  volumus 
ut  consanguineae  vel  affines  juniores  nullae  in  domo  ejus 
habitare  permittantur,  nisi  de  Nostro  consensu.  Prae- 
terea  numquam  retineri  poterunt  consanguineorum  aut 
affinium  familiae.      (Conc.  Plen.  III.  n.  81.) 

59.  Otium  et  desidiam,  quasi  pestem,  Clerici  omnino 
fugiant.  Fructuose  utantur  tempore,  Sanguine  pretioso 
Christi  empto,  illudque  non  in  legendis  ephemeridibus 
aut  nugatoriis  libellis  inutiliter  terant,  sed  diligenter  im- 
pendant,   quod  ex   ministerii   laboribus  superest,  studio 

utili  et  maxime  rerum  ecclesiasticarum.     (Conc.  Plen.  II. 
n.  167;  III.  76.) 

60.  Pro  junioribus  praeterea  Sacerdotibus,  usque  ad 
quintum  ab  ordinatione  completum  annum,  quotannis 
instituentur  examina  in  scriptis,  quorum  materia  oppor- 
tune  indicabitur.  Qui  in  eis,  uti  par  est,  non  satisfece- 
rit  quinque  annis  elapsis,  tot  iteratis  examinibus  sub- 
jicietur,  quot  nulla  vel  insufficientia  ab  examinatoribus 
fuerint  declarata.     (Conc.  Plen.  III.  nn.  186-188.) 


TITULUS  VII. 

DE    RECTORIBUS    ET    EORUM    ADJUTORIBUS. 

61.  Quum  Ecclesiae  legibus  bonoque  animarum  regi- 
mini  repugnet  pluribus  simul  ex  aequo  competere  recto- 
ralem  potestatem,  declaramus  ecclesiae  cujusque  seu 
congregationis  administrationem  soli  a  Nobis  designato 
competere  Rectori,  neque  aliis  Sacerdotibus,  ei  in  mi- 
nisterio  adjunctis,  licere  quidquid  aggredi  contra  ejus 
voluntatem.  Meminerint  ergo  auxiliarii  Presbyteri 
Rectorem  in  cura  animarum  praeesse  ac  dirigere,  officii 
vero  sui  esse  eidem  unitis  studiis  cooperari.  Proinde 
in  omnibus,  quae  ad  regimen  missionis,  ad  ordinem 
domesticum  et  residendi  munus  spectant,  reverentia  et 
obedientia  erga  eum  obstringuntur.  Quod  si  autument 
se  a  Rectore  in  quibusdam  aequo  gravius  tractari,  pro 
levamine  ad  Archiepiscopum  recurrant.  (Conc.  Plen. 
II.  111,  112.) 

62.  Ipsi  vero  Rectores  erga  auxiliarios  suos  benigni 
patris  partes  agant ;  normam  vitae  sacerdotalis  ipsi  prae- 
bentes,  paternis   suis   admonitionibus   eos   in   ministerii 

labore  dirigant;  zelum  et  exemplo  et  verbo  excitent, 
atque  prudenti  experientia  moderentur,  et  sic  in  omni- 
bus  adjutorum  operam  lubentissimam  sibi  procurent. 

63.  Prohibemus,  sub  gravis  peccati  reatu,  ne  quis- 
quam  Sacerdos  alienos  subditos,  absque  proprii  Recto- 
ris  consensu  aut  Nostra  venia,  in  Matrimonium  conjun- 
gat  vel  ad  Baptismum  admittat,  praeterquam  vitae 
periclitantes.  Oblationes  consuetae  quae  forte  vetitae 
administrationis  occasione  receptae  fuerint,  titulo  justitiae 
Rectori  proprio  semper  erunt  restituendae.  (Conc.  Plen. 
II.  n.  117.) 

64.  Concilium  Tridentinum  omnes,  quibus  animarum 
cura  commissa  est,  ad  residentiam  stricte  obligari  decla- 
rat.  Hac  a  lege  utique  haudquaquam  exempti  sunt 
Rectores  missionum  eorumque  adjutores,  cum  nullum 
tempus  certo  provideri  queat  quo  alicui  fidelium  presby- 
teri  ministerium  futurum  non  sit  necessarium.  Quare 
officio  suo  minime  funguntur  qui  fidelibus  diebus  dum- 
taxat  Sabbati  et  Dominicae  ministrant,  per  alios  vero  dies 
deserunt.  Porro  residentia  insuper  requiritur  non  mate- 
rialis  solum,  sed  vere  pro  bono  gregis  laboriosa.  Ideo 
decernimus  in  posterum  auxiliariis  licitum  non  fore  extra 
rectoralem  domum  pernoctare,  nisi  de  consensu  Recto- 
ris,  habito  vel  praesumpto  ;  ipsis  vero  Rectoribus  non 
amplius  permitti,  ut  absque  consensu  Ordinarii,  prae- 
terquam  in  inopinato  necessitatis  casu,  Dominicis  aut 
Festis  diebus  absint  a  missione  sua,  vel  ut  frequenter, 
nisi  ad  unum  alterumve  diem  per  ipsam  hebdomadam, 
ab  ea  discedant.  Tumque  etiam  semper  curabunt  ut 
aliquis  Sacerdos  praesto  sit,  qui  Sacramenta  subito  egen- 
tibus  ministret. 

65.  Residentiae  laboriosae  refragatur  abusus,  quo 
Sacerdotes,  completa  vice  hebdomadae  suae,  immunes 
se  habent  a  laboribus  ministerii,  quasi  hisce  otii  inter- 
vallis  non  oporteret  casibus  repentinis  providere,  infir- 
mos  visitare,  aut  iis  qui  auxilio,  consilio  vel  instructione 
indigent  etiam  tunc  inservire.  Conscientiae  Rectorum 
imponimus  ut  hunc  negligentiae  et  otiositatis  fontem, 
ubi  adhuc  existit,  quamprimum  exstinguant. 

66.  Omnis  Sacerdos,  qui  pro  hac  Dicecesi  ordinatus 
fuerit,  aut  in  eamdem  incorporatus,  sese  Ordinario  sub- 
jicere  tenetur  usquedum  canonice  dimissus  fuerit,  et, 
nisi  rectoratum  inamovibilem  adeptus  sit,  cuilibet  mis- 
sioni  vacare  ipsi  ab  Ordinario  designatae.  Incorporari 
autem  declaramus  quemlibet  ex  aliena  Dicecesi  adve- 
nientem,  statim  ac  dimissoriales  proprii  ejus  Episcopi 
litterae  a  Nobis  in  perpetuum  vel  formaliter  vel  prae- 
sumptive  fuerint  acceptatae.  (Conc.  Plen.  II.  108,  109; 
III.  tit.  ii.  §  2.) 

67.  Licet  parochias  proprie  dictas  adhuc  non  expe- 
diat  instituere,  distincti  tamen  in  hac  Dicecesi  habentur 
districtus  vel  ccetus,  parochiarum  instar,  descriptis  ab 
Ordinario  limitibus,  intra  quos  Sacerdotes  vel  ut  inamo- 
vibiles  vel  ut  inamovibiles  Rectores  seu  quasi-parochi 
officia  sua  exerceant.     (Conc.  Plen.  II.  123-125;   III.  32.) 

68.  Quamvis  itaque  Rectores,  quibus  privilegium  in- 
amovibilitatis,  secundum  regulas  Concilii  Plenarii  III., 
a  Nobis  concessum  non  fuerit,  de  jure,  ad  nutum  Epis- 
copi,  ut  aiunt,  a  sua  missione  removeri  possint,  mens 
Nostra  est  eos  numquam  munere  suo  spoliare  vel  invitos 
alio  transferre,  absque  gravi  omnino  causa.  (Conc.  Plen. 
II.  n.  125  seqq.;   III.  n.  32.) 

69.  Vehementer  Rectores  Nostros  omnes  monemus 
numquam  eis  licitum  esse  censuras  auctoritate  propria 
sive  ferre,  sive  imo  comminari. 

70.  Suspensionis  pcena  irretiendum  fore  declaramus 
quemvis  Clericum  aliquatenus  faventem  aedituis  aliisve, 
qui  jus  in  Rectoribus  designandis  vel  rejiciendis  sibi 
usurpare  attentarent,  aut  aliis  modis  auctoritatis  Episco- 
palis  exercitium  pravis  molitionibus  impedire  praesume- 
rent.     (Conc.  Plen.  II.  n.  185  ;   III.  285.) 

71.  Salarium  suum,  qualecumque  eis  constitutum 
fuerit,  Sacerdotes  ex  ipsa  congregatione  seu  missione 
quaerere  seu  colligere  debent,  id  non  exigere  ab  Epis- 
copo,  qui  nulla  ratione  tenetur  ejus  defectum  supplere, 
si  qua  de  causa  vel  nullum  vel  debito  minus  acceptum 
fuerit.     (Conc.  Plen.  III.  n.  273.) 

72.  Volumus  ut  nullo  unquam  in  casu  salarium  sive 
Rectoris  sive  adjutorum  de  anno  in  annum  sinatur  in 
cumulum  crescere  atque  inter  debita  ecclesiae  recenseri. 
Singulo  proinde  anno  juxta  statutam  summam  accipia- 
tur ;  alioquin  ii,  qui  pecuniam  ea  ratione  sibi  debitam 
infra  annum  a  termino  quo  solvenda  erat,  percipere 
omiserint,  aut  saltem  non  exegerint  per  scriptum  ab 
Ordinario,  probatum  eo  ipso  censebuntur  juri  suo  re- 
nuntiasse  et  pecuniam  sibi  debitam  ecclesiae  donasse. 
(Conc.  Plen.  III.  n.  281.) 

73.  Pecuniae,  occasione  administrationis  Baptismi  et 
Matrimonii  perceptae,  cedunt  Rectori,  qui  domus  expen- 
sas  ferre  et  adjutoribus  suis  congruam  sustentationem 
suppetere  tenebitur. 

74.  Sciant  Rectores  ad  reditus  ecclesiae  praesertim 
pertinere  quae  proveniunt  ex  collectis  infra  Officia  Divi- 
na,  ex  locatione  scamnorum  ecclesiae  aut  quae  pro  occu- 

pata  sede  percipiuntur,  legata,  donationes  cseteraque 
hujusmodi,  imo  vero  reditus  ex  schola  vel  ccemeterio 
derivatos.  Eorum  quoque  muneris  profecto  est  invigi- 
lare  ne  reditus  quivis  dilapidentur,  sed  ut  pro  necessitate 
conserventur  vel  adaugeantur,  atque  in  eos  fines  e.xpen- 
dantur  ad  quos  a  fidelibus  oblati  fuerint. 

75.  Cathedraticum  tributum  quod  ex  portione  singu- 
larum  ecclesiarum  redituum  coalescat,  ut  constitutum  fuit, 
quotannis  a  singulis  Rectoribus  tempore  indicato  sol- 
vendum  est.     (Conc.  Plen.  II.  n.  100.) 

76.  Statuirnus  ut,  donec  aliter  provideatur,  in  hujus 
Diceceseos  ecclesiis,  praeter  antiquo  more  servandas  col- 
lectas  diebus  Nativitatis  et  Paschatis,  de  quibus  juxta 
praescriptas  vel  praescribendas  regulas  disponetur,  duae 
fiant  singulis  annis  collectae:  una  nimirum,  prima  Qua- 
dragesimae  Dominica,  pro  Indis  et  Nigritis,  atque  etiam 
pro  Societate  Propagationis  Fidei,  ubi  hsec  nondum  fuit 
erecta  ;  secunda  mense  Octobri,  pro  Summo  Pontifice. 
Hae  quidem  omnes  collectae  Dominica  antecedente  pop- 
ulo  praenuntiabuntur,  et  quamprimum  earum  summa  ad 
Cancellarium  Nostrum  transmittetur.  (Conc.  Plen.  II. 
n.  48;  III.  n.  243.) 

77.  Nulli  Rectori  licebit  in  ecclesia  sua  collectam 
praecipere  aut  permittere  pro  opere  quod  ad  bonum 
missionis  directe  non  referatur,  nisi  de  consensu  Ordi- 
narii.     (Conc.  Plen.  II.  119;  III.  295.) 

78.  Ne  sua  deessent  unquam  Sacerdotibus,  labore 
vel  senio  fractis  aut  longiori  aegritudine  languentibus, 
necessaria  subsidia,  hortatu  et  protectione  Ordinarii,  in- 
ter  plures  Dicecesis  hujus  presbyteros  saeculares  mutua 
fuit  inita  societas,  feliciterque  crevit,  qua  auxilio  invi- 
cem  opportuno,   quoties  res  postularet,  merentibus  pie 


CONSTITUTIONES    DlCECESAN^E.  21 

provideretur.  Societatem  hanc  adhuc  fovere  haud  de- 
trectent,  alter  alterius  onera  portantes,  et  sic  adimplen- 
tes  legem  Christi.  Huic  societati  unusquisque  sacer- 
dos  dicecesi  adscriptus  nomen  dare  urgeatur.  (Conc. 
Plen.  III.  71.) 

79.  Sacerdos  quilibet,  sive  saecularis,  sive  regularis, 
qui  hanc  Dicecesim  quavis  de  causa  reliquit,  eo  ipso 
privatus  manet  facultatibus  in  eadem  illi  concessis, 
quamvis  postea  in  eamdem  redeat,  donec  eaedem  a  No- 
bis  denuo  fuerint  obtentae. 

80.  Interdici  jubet  Concilium  Tridentinum  ne  cui  Sa- 
cerdoti  vago  et  ignoto  liceat  Missas  celebrare.  Mone- 
mus  idcirco  omnes  ecclesiarum  Rectores  ne  sinant  ali- 
quem  ignotum  vel  extraneum  sacra  munera  obire,  abs- 
que  speciali  Nostra  vel  Vicarii  Generalis  in  scriptis 
venia,  si  copia  sit  Nos  adeundi.  Hac  deficiente,  indul- 
gemus  ut  Sacerdotes  ex  aliis  harum  Provinciarum  vel 
Canadae  dicecesibus  iter  agentes,  sacrum  peragere  aut 
prsedicare,  de  Rectoris  consensu,  valeant,  dummodo 
bonis  moribus  atque  in  dicecesi  propria  facultatibus 
praediti  cognoscantur.  Quoad  alios  permittimus  ut  ex- 
traneus,  Ordinarii  sui  litteris  rite  munitus,  Missam  cel- 
ebrare  sinatur,  semel  tamen  dumtaxat,  nisi  fuerit  Sacer- 
dos  olim  ex  hac  Dicecesi  dimissus.  Talis  enim  expressa 
Nostra  licentia  omnino  opus  habet,  ut  sacrum  munus 
intra  Dicecesim  peragere  possit.     (Conc.  Plen.  II.  n.  118.) 

TITULUS  VIII. 

DE    OFFICIALIBUS    DICECESEOS. 

81.  Vicarius  Noster  Generalis,  praeter  potestatem  or- 
dinariam  ei  ipso  jure  tributam,  etiam  facultatibus  extra- 
ordinariis,  a  Nobis  ei  concessis,  uti  valebit  quotiescum- 
que  ultra  diem  extra  Dicecesim  Nos  versari  contigerit. 
(Conc.  Plen.  II.  n.  72.) 

82.  Synodi  Plenarise  Baltimorensis  III.  legi  obse- 
quentes,  sex  in  hac  Dicecesi  Consultores  dicecesanos 
constituendos  esse  decernimus,  tres  per  ipsum  Archi- 
episcopum  nominandos,  tres  vero  ab  Archiepiscopo 
seligendos  e  candidatis  quos  Sacerdotes,  in  Dicecesi 
ministerio  fungentes,  designaverint  ut  idoneos.  Munia 
eorum  erunt  in  iis  Ordinario  consilium  praestare  de 
quibus  eos  consuli  mandavit  Concilium,  ac  sede  vacante, 
partem  habere  in  eligendis  candidatis  ad  episcopatum. 
(Conc.  Plen.  III.  nn.  17-22.) 

83.  Decanos  pariter  seu  Vicarios  Foraneos  instituere 
decrevimus.  Eorum  munus  erit;  invigilare  presbyteris 
intra  suum  decanatum  degentibus,  deque  iis  eorumque 
missionibus  Episcopo  referre ;  examinare  libros  mis- 
sionis  annuasque  relationes  et  notitias ;  Sacerdotibus 
infirmis  sollicitudinem  impendere,  mortuorumque  funus 
curare;  vacantibus  missionibus  providere,  atque  earum- 
dem  bona  et  libros  conservare  et  custodire;  Episcopum 
tandem  in  decanatu  visitationem  peragentem  ut  convisi- 
tatores  comitari.     (Conc.  Plen.  II.  74;    III.  nn.  27-30.) 

84.  Examinatores  Cleri  Dicecesani  octo  esse  volumus, 
quorum  officium  erit  concursus  candidatorum  ad  rectora- 
tus  inamovibiles  dirigere  et  dirimere,  tum  etiam  juniores 


CONSTITUTIONES    DlGECESAN^.  23 

Sacerdotes  per  quinquennium  post  ordinationem   exam- 
inare.     (Conc.  Plen.  III.  23-26.) 

85.  Cancellarii  Dicecesani  munus  erit  curam  gerere 
archivii  Diceceseos,  et  titulos  bonorum  ecclesiasticorum 
ac  documenta  de  temporali  et  spirituali  missionum  con- 
ditione,  postquam  examinata  fuerunt,  in  eo  reponere. 
Ad  eum  quoque  recurrendum  erit  pro  dispensationibus 
ab  Ordinario  obtinendis.  (Conc.  Plen.  II.  n.  75  ;  III. 
48,  271,  272,  276.) 

86.  Exhinc  etiam  in  hac  Dicecesi,  juxta  Constitutio- 
nem  " Dei  miseratione"  S.  M.  Benedicti  XIV.,  institue- 
mus  munus  Defensoris  Matrimonii,  qui  conjugia  de 
nullitate  postulata,  juxta  regulas  juris  propugnabit  et 
tuebitur.     (Conc.  Plen.  III.  n.  305.) 

87.  Ut  judicia  ecclesiastica  ad  normam  a  S.  Sede 
prsescriptam  absolvantur,  constituemus  quoque  Procura- 
torem  Fiscalem,  cujus  munia  descripta  videre  est  in  In- 
structione  S.  Congregationis  de  Propaganda  Fide  "Cum 
magnopere"     (Conc.  Plen.  III.  tit.  x.) 


TITULUS  IX. 

DE    REGULARIBUS. 

88.  Quum  omnes  Dei  Sacerdotes,  tam  Regulares 
quam  Saeculares,  in  eumdem  laborent  finem,  ut  nimirum 
gloriam  Dei  animarumque  salutem  pro  viribus  promove- 
ant,  nulla  sit  inter  eos  dissensio,  sed  concors  potius 
unitas  amorque  fraternus.    (Conc.  Plen.  II.  405;   III.  85.) 

89.  Meminerint  Regulares  se  per  leges  canonicas,  ut 
expositas  praecipue  in  Constitutione  "Romanos  Pontifi- 
ces"  fel.   reg.   Summi   Pontificis,   Leonis   XIII.,  sua  non 

obstante  exemptione,  parere  teneri  Ordinarii  legibus  in 
iis  quae  curam  animarum  aut  Sacramentorum  admini- 
strationem  respiciunt;  se-etiam  episcopali  jurisdictioni, 
saltem  delegatae,  subesse  quoad  domorum  religiosarum 
fundationes,  suorum  alumnorum  ordinationes,  Verbi  Dei 
praedicationem,  SS.  Sacramenti  expositionem,  librorum 
de  rebus  ,ad  religionem  pertinentibus  approbationem, 
confraternitatum  erectiones,  Monialium  confessiones,  et 
quqad  observanda  et  vitanda  in  celebratione  Missae. 
His  in  rebus  itaque  Statuta  omnia  Dioecesana,  et  Plena- 
ria,  eadem  ratione  qua  Sacerdotes  sseculares  fideliter 
observent.     (Conc.  Plen.  II.  nn.  410-412;  III.  nn.  85-92.) 

90.  Quando  Regulares  cujusdam  districtus  regimini 
praepositi  fuerint,  ecclesia  caeteraque  bona  ecclesiastica, 
quae  vel  dono  vel  fidelium  oblationibus,  intuitu  missionis 
factis,  acquisita  fuerunt,  ad  congregationem  pertinere 
censebuntur,  deque  iis  Archiepiscopo  seque  ac  a  ssecu- 
laribus  Sacerdotibus  ratio  reddenda  erit.  Reliquorum 
vero  bonorum  temporalium  ad  Regulares  qua  tales 
spectantium  administratio  libera  ipsis  plene  competit. 
(Conc.  Plen.  II.  n.  195;   III.  n.  90.) 

91.  Si  quod  supervenerit  dissidium  Rectorem  inter 
et  religiosos  Fratres  vel  Sorores  in  missione  sua  labo- 
rantes,  quod  amice  componi  nequeat,  volumus  ut  sicut 
nullos,  nisi  de  Nostro  consensu,  in  missionem  suam 
admittere  valuit,  sic  etiam  nullus  Rector  eos  vel  eas 
sua  auctoritate  dimittat.  Referatur  difficultas  ad  Supe- 
riorem  Congregationis,  vel  ad  Archiepiscopum,  vel 
demum,  si  res  postulet,  ad  S.  Congregationem  de  Pro- 
paganda  Fide.     (Conc.  Plen.  III.  n.  91.) 

92.  Rectoribus  missionum  et  Directoribus  Sororum 
religiosarum  in  Dicecesi  Nostra  laborantium  enixe  com- 

mendamus,  ut  curent  in  harum  domibus  observari  soli- 
tudinem  quae  eis  propriis  regulis  est  prsescripta,  ita  ut  ob 
hanc  clausuram  passivam  neminem,  citra  ordinationem 
Regulae  vel  Ordinarii  licentiam,  claustrum  suum  ingredi 
vel  in  eo  morari  permittant.     (Conc.  Plen.  III.  n.  94.) 

93.  Simili  de  causa  reprobamus  abusum  illum  quo 
nonnullae  Moniales  huc  illuc  quandoque  circumcursare 
visae,  et  saepe  ad  loca  ab  earum  monasteriis  remota 
divertere  ausae  sunt,  pecuniae  colligendae  gratia.  Volu- 
mus  ut  Rectores  numquam  eis  hujusmodi  collectas  in 
suis  districtibus  permittant,  nisi  scripto  Nos  contrarium 
patefecerimus.  Contravenientes  Nobis  denuntientur. 
(Conc.  Plen.  II.  n.  422;  III.  n.  95.) 


TITULUS  X. 

DE    SACRAMENTIS    IN    GENERE. 

94.  Quum  instituta  a  benignissimo  Salvatore  Nostro 
Sacramenta  totidem  sint  fontes  aquae  salientis  in  vitam 
aeternam,  sacrosancta  utique  res  est  eorumdem  adminis- 
tratio,  et  proinde  sancte  tractanda  est,  atque  tenentur 
omnes  curam  gerentes  animarum  ea  non  rite  solum  de- 
bitaque  cum  reverentia  tractare,  verum  etiam  nonnisi 
devote  sumentibus  administrare,  adeoque  instituendo 
fideles  providere  ut  digno  modo  atque  uberi  cum  fructu 
suscipiantur.     (Conc.  Plen.  II.  207,  208.) 

95.  Curabunt  ecclesiarum  Rectores  ut  materiae  Sac- 
ramentorum  fideliter,  sollicite  ac  reverenter  custodiantur, 
atque  ut  supellex,  vestes,  ornamenta,  linteamina  et  vasa 
ministerii  integra,  nitida  sint  et  munda.  (Conc.  Plen.  II. 
208.) 

96.  Fidelibus  Sacramenta  petentibus  Sacerdotes  dif- 
ficiles  ne  se  praebeant,  quin  potius  populi  devotioni  pro 
rerum  adjunctis  libenti  animo  obsecundent.  Quorum  si 
qui  fuerint  in  sua  missione  qui  diuturno,  etsi  non  lethali 
morbo,  domi  detinentur,  singulis  saepius  in  anno,  sed 
certe  tempore  Paschali,  omnem  opportunitatem  ad  Sac- 
ramenta  suscipienda  praebeant,  non  recusantes  iis  Sacram 
Communionem  summo  mane  adhuc  jejunis  interdum 
deferre.     (Rit.  Rom.;   Conc.  Plen.  II.  114.) 

97.  Caveant  Sacerdotes  ne  aliquid  exigant  a  fideli- 
bus  occasione  Sacramenti  administrandi  vel  administrati, 
aut  quidquam  ea  de  re  paciscantur,  imo  vero  pauperibus 
ministerium  suum  gratis  praestandum  esse  recordentur. 
Nullo  tamen  pacto  inhibemus  quin  recipiant  quae  sponte 
offeruntur  juxta  laudabilem  consuetudinem,  in  sacrorum 
ministrorum  sustentationem,  occasione  Baptismi  collati 
vel  Matrimonii  celebrati.  Omnino  autem  improbandi, 
imo  severissime  puniendi  essent  qui  haec,  quae  offerri 
solent,  ante  administrationem  horum  Sacramentorum 
exigerent.     (Conc.  Plen.  II.  221.) 

98.  Quum  omnia  secundem  ordinem  fieri  debeant, 
nullus  Sacerdos,  nisi  adsit  periculum,  aut  urgeat  necessi- 
tas,  extra  limites  sui  districtus  seu  alienae  congregationis 
fidelibus  Sacramenta,  praeter  Pcenitentiam,  administrare 
praesumat,  absque  proprii  Rectoris  aut  Nostra  speciali 
licentia.     (Conc.  Plen.  II.  117,  124.) 

99.  In  omni  Sacramentorum  administratione,  Rituale 
Romanum,  quod  omnes  curam  animarum  gerentes 
habere  tenentur,  aut  Compendium  ejusdem,  Baltimorae 
editum,  omnes  diligentissime  sequantur,  nihil  addendo, 
demendo    aut    immutando.       Contrarias    consuetudines 

quascumque  abrogamus,  et  nullius  esse  valoris  decerni- 
mus.     (Conc.  Plen.  II.  218,  219.) 

100.  Statuimus,  juxta  Ritualis  praescriptum,  in  Saera- 
mentis  administrandis  omnino  adhibendam  esse  linguam 
Latinam,  et,  si  qusedam  lingua  vernacula  reddenda 
putata  fuerint,  ea  prius  Latine  recitanda  esse.  In  Bap- 
tismo  tamen  permittuntur  sponsores  respondere  lingua 
vernacula,  et  ipsum  Rituale  jubet  sponsos  in  Matrimonii 
celebratione  vulgari  sermone  de  consensu  interrogari. 
(Conc.  Plen.  II.  214.) 

101.  Quando  in  ecclesiis  Sacramenta  administrantur, 
volumus  ut  vestis  talaris  et  superpelliceum  adhibeantur, 
et  desuper  stola  ejus  coloris  quem  Sacramenti  ritus 
exposcit.  Quando  vero  in  aedibus  privatis  conferuntur, 
eadem  sacra  indumenta,  quantum  fieri  poterit,  adhibean- 
tur;  in  omni  casu  stola  saltem  deferatur,  nisi  necessitas 
id  prorsus  impediat.     (Conc.  Plen.  II.  149,  293.) 

102.  Juxta  Rituale  Romanum,  Sacrum  Chrisma,  Sanc- 
tum  Oleum  Catechumenorum  atque  Oleum  Sanctum 
Infirmorum,  eodem  anno  sint  ab  Episcopo  benedicta, 
Feria  V.  in  Ccena  Domini.  Veteribus  proinde  Oleis, 
nisi  necessitas  cogat,  ultra  annum  ne  utatur  Sacerdos; 
imo  curet  ut  nova  tempestive  habeat,  cum  iis  opus  sit 
Sabbato  Sancto  in  Fontis  Baptismalis  benedictione. 
Novis  acceptis,  vetera  comburantur.      (Rit.  Rom.) 

103.  Oleum  Sacrum  Infirmorum  asservetur  in  armario 
(ambry)  exstructo  in  sacristia,  vel  potius  in  ipsa  ecclesia 
prope  altare  majus  in  facie  lampadis  SS.  Sacramenti, 
vel  solum,  vel  cum  Sacro  Chrismate  et  Sacro  Oleo  Cat- 
echumenorum,  si  pro  his  non  fuerit  armarium  proprium 
prope  ipsum  baptisterium.     Armaria  haec  sub  clave  ac 

tuta  custodia  asserventur,  ne  S.  Olea  ab  aliquo,  nisi  a 
Sacerdote,  temere  tangantur.     (Rit.  Rom.) 

104.  Volumus  ut  in  qualibet  ecclesia  Sacrarium  habe- 
atur,  sive  locus  specialiter  designatus  et  comparatus,  in 
quem  ablutiones  corporalium  et  vasorum  sacrorum,  aqua 
baptismalis  jam  adhibita,  caeteraque  hujusmodi,  juxta 
rubricarum  praescripta,  immittantur.  (Rit.  Rom.  De 
Sacr.  Bapt.;  Pont.  Rom.) 

105.  Rectoribus  missionum  injungimus  ut  libros  ha- 
beant,  in  quibus  lingua  Latina  referant  Baptismata,  Con- 
firmationes,  Matrimonia  et  Defunctos  congregationis. 
Habeantur  praeterea  libri  Parochiales  sequentes: 

1°.  Liber  Status  Animarum,  in  quo  inscribantur  no- 
mina,  ubi  id  fieri  potest,  uniuscujusque  membri  familia- 
rum,  vel  saltem  ipsius  familiae,  ad  congregationem 
pertinentium,  cum  factis  et  notitiis  quae  administrationi 
missionis  prodesse  possunt. 

2°.  Liber  "  Historiae  Missionis,"  in  quo  enarretur  quse 
sit  hujus  origo ;  a  quo  missionario  incepta,  ejusque 
prima  ecclesia  a  quo,  et  quo  tempore,  et  sub  quo  titulo 
fuerit  exstructa;  atque  simul  paucis  verbis  commemoren- 
tur  res  precipuae,  quae  notatu  dignae  visae  fuerint. 

3°.  Liber  "Inventarii  bonorum  ecclesiae,"  atque  "Re- 
dituum  et  Impensarum,"  seu  CEconomicus,  de  quo  Cfr. 
n.  254.     (Conc.  Plen.  II.  222,  223;  III.  275,  276.) 

TITULUS  XI. 

DE    SACRAMENTO    BAPTISMI. 

106.  Ouoniam  Baptismi  Sacramentum  omnino  ad  sal- 
utem  est  necessarium,  maxima  in  eo  conferendo  requiri- 
tur  diligentia,  nec  unquam  sine  culpa  non  adhibetur. 
Ideo  moneantur  parentes  ut  natos  infantes  quamprimum 
ad  ecclesiam  deferant  baptizandos,  atque  faciles  se  prae- 
beant  Sacerdotes  ut  illud  non  tantum  die  Dominica, 
aut  bis  vel  ter  in  hebdomada,  sed  omni  die  administrare 
parati  sint.     (Conc.  Plen.  II.  225.) 

107.  Sacerdotibus  sedulo  curandum  est  ne  unquam 
extra  ecclesiam,  prseter  mortis  imminentis  casum,  Sacra- 
mentum  hoc  administretur,  praesertim  ubi  ad  ecclesiam 
facilis  patet  accessus.  Rure  autem  et  in  oppidulis  ubi 
parvuli,  ob  ter  vel  quater  mille  passuum  ab  ecclesia  di- 
stantiam,  vel  ob  aeris  intemperiem,  itineris  difficultatem, 
parentum  inopiam,  aliasve  graves  causas,  ad  ecclesiam 
afferri  commode  nequeunt,  indulgemus  ut  domi  cum 
omnibus  consuetis  caeremoniis  baptizentur.  (Conc.  Plen. 
II.  237.) 

108.  Cum  Baptismus  privatus  ob  mortis  periculum 
domi  conferendus  est,  Sacerdos,  stola  alba  indutus,  omis- 
sis  ante  Baptismum  dici  vel  peragi  solitis,  catechumenum 
statim  trina,  vel  etiam  una  aquae  infusione  rite  baptizet. 
Postea  vero,  si  tempus  suppetat,  et  Sanctum  Chrisma 
secum  habeat,  liniat  eum  in  vertice,  linteolum  candidum 
imponat,  candelamque  accensam  ei  porrigat. ..  Cessante 
periculo,  caeremoniae  reliquae  in  ecclesia  suppleantur  eo 
ordine  erga  parvulos  aut  adultos,  qui  pro  catechumenis 
respective  servandus  fuisset.     (Conc.  Plen.  II.  237,  238.) 

109.  In  unaquaque  ecclesia,  ubi  Baptismi  Sacramen- 
tum  ordinarie  confertur,  Fons  Baptismalis,  clavi  obsera- 
tus,  quamprimum  habeatur;  prope  quem  omnia  quae  ad 
hujus  Sacramenti  ministrationem  pertinent,  debite  ser- 
ventur.      (Conc.  Plen.  II.  234.) 

110.  Meminerint  Sacerdotes  sibi  non  licere,  nisi  ur- 
gente  necessitate,  uti  aqua  communi  ad  conferendum 
Baptismum  etiam  privatum,  sed  adhibendam  esse  aquam, 
benedictam  saltem  breviori  illa  forma  quse  in  Rituali 
reperitur.     (Conc.  Plen.  II.  284.) 

111.  Curetur  ut  ipsi  laici,  imprimis  vero  obstetrices 
et  nutrices,  et,  quantum  fieri  poterit,  medici  bene  cal- 
leant  modum  privati  Baptismatis  conferendi,  ut  illud 
in  casu  necessitatis  administrare  sciant.  (Conc.  Plen. 
II.  228.) 

112.  De  necessitate  Baptismi  populus  quoque  fidelis 
iterum  ac  saepius  admoneatur,  atque  praemuniatur  con- 
tra  scelus  illud  horrendum  homicidii,  tam  spiritualis 
quam  corporalis,  quo  infans  non  baptizatus  in  utero 
interficitur  matris. 

113.  Patrinus  in  Baptismo  solemni  unus  saltem,  sive 
vir,  sive  mulier,  adhiberi  debet.  Ad  hoc  autem  munus, 
ex  Ritualis  etiam  prsescripto,  admittendi  non  sunt  infi- 
deles,  aut  haeretici,  aut  publice  criminosi  aut  qui  fidei 
rudimenta  ignorant.  Recusari  pariter  jubet  Rituale 
Monachos  vel  Sanctimoniales  et  alios  cujusvis  ordinis 
Regulares  a  sseculo  segregatos.      (Conc.  Plen.  II.  231.) 

114.  Nomen,  quod  infanti  datur,  sit  conveniens  et 
congruum,  atque,  quoad  obtineri  potest  a  parentibus, 
nomen  alicujus  e  Sanctis  qui  in  Martyrologio  Romano 
inveniuntur.     (Conc.  Plen.  II.  232.) 

115.  Quando  diversa  tum  Sanctorum  tum  familiae 
nomina  in  Baptismo  tribuuntur,  in  prima  interrogatione 
omnia  nomina  exprimi  possunt;  in  sequentibus  tamen 
formis  et  precibus  nomina,  vulgo  dicta  Christiana,  sola 
sunt  repetenda.  In  libro  Baptizatorum  omnia  nomina, 
et  quidem  plene,   recenseantur.      (Conc.  Plen.  II.  233.) 

116.  Censemus  infantes  acatholicorum,  quos  ipsi  pa- 
rentes  afferunt,  baptizandos  esse  quoties  probabilis 
affulget  spes  Catholicae  eorum  educationis.  Tunc  om- 
nino  tamen  necesse  est  ut  Patrinus  vel  Matrina,  iique 
Catholici,  habeantur.  Meminerit  autem  Sacerdos,  in 
mortis  periculo,  quotiescumque  occasio  se  obtulerit, 
omnes  infantes  baptizari  non  solum  posse,  sed  imo  de- 
bere.      (Conc.  Plen.  II.  229.) 

117.  Baptismus  in  haeresi  susceptus,  aut  privatim  Ca- 
tholico  in  casu  necessitatis  a  laica  persona  collatus,  non 
temere  censeatur  dubius  aut  invalidus,  sed  prius  insti- 
tuatur  diligens  examen,  et  deinde,  si  dubium  supersit, 
Baptismus  debito  modo  sub  conditione  iteretur.  (Conc. 
Plen.  II.  240;   III.  120-122.) 

118.  In  neo-conversis  ab  haeresi  ad  fidem  excipiendis, 
servetur  norma  sequens  a  S.  Congregatione  S.  Officii, 
die  20a  Julii  a.d.  1859  data,  et  in  Compendio  Baltimo- 
rensi   Ritualis  relata: 

1°.  Si  Baptismus  absolute  conferatur,  nulla  facienda 
erit  abjuratio,  nec  impertienda  absolutio. 

2°.  Si  Baptismus  sub  conditione  iteretur,  hoc  ordine 
procedendum  erit :  a)  Abjuratio  seu  Fidei  professio; 
b)  Baptismus  conditionatus;  c)  Confessio  sacramentalis 
(et  quidem  integra)  cum  absolutione  conditionata. 

3°.  Quando  denique  validum  judicatum  fuerit  Baptis- 
ma,  sola  recipitur  abjuratio  seu   Fidei  professio,  quam 

sequitur  absolutio  a  censuris.  Poterunt  tamen  etiam 
ritus  suppleri  olim  in  Baptismo  omissi,  addimusque 
confessionem  sacramentalem  tunc  instituendam  a  tem- 
pore  Baptismi  et  absolutionem  impertiendam  neo-con- 
verso  uti  aliis  fidelibus.  (Conc.  Plen.  II.  242;  III.  122.) 
119.  Pium  ritum  benedicendi  mulieres  post  partum 
summopere  commendamus,  ast  eum  promiscue  nolumus 
concedi,  sed  ratione  habita  dispositionis  puerperae.  Ne 
extra  ecclesiam  fiat  aut  locum  in  quo  Sacrum  celebratur. 
(Conc.  Plen.  II.  245,  246.) 


TITULUS  XII. 

DE    SACRAMENTO    CONFIRMATIONIS. 

120.  Victuris  inter  innocentiae  fideique  hostes  utique 
necessaria  sunt  adultis  Confirmationis  auxilia.  Grave 
igitur  est  eis  peccatum  si,  dum  opportunitas  datur,  non 
"accipiant  hanc  armaturam  Dei,  ut  possint  resistere  in 
die  malo."  Ideo  vigilent  Rectores  ne  qui  ex  suis  sub- 
ditis  Sacramentum  hoc  debito  tempore  recipere  negli- 
gant.  Publice  hoc  populum,  occasione  Confirmationis 
suscipiendae  appropinquante,  moneant,  et  parentes  Sa- 
cramentis  indigni  declarentur,  qui  liberos  suos  adole- 
scentes  ad  hoc  et  SS.  Eucharistiae  Sacramentum  debite 
suscipiendum  non  adducant.     (Conc.  Plen.  II.  250,  440.) 

121.  Curent  Rectores  ut  confirmandi  ad  Spiritum  S. 
accipiendum  rite  parati,  id  est,  probe  instructi  et  a  pec- 
cato  mundati  accedant.     (Conc.  Plen.  II.  440.) 

122.  Quo  melius  vero  disponi  queant,  hortamur,  sal- 
tem  ubi  solus  est  Rector,  ut  non  nimium  multi  simul 
admittantur.     Pauciores  potius  singulis  vicibus  confirm- 

andi  praesententur,  et  frequentior  habeatur  Sacramenti 
administratio. 

123.  Admittantur  ad  Confirmationem  ii  tantum  qui 
annum  decimum  aetatis  excesserint,  nisi  peculiaris  ratio 
aliter  suaserit,  quique  praeterea  ad  primam  Communi- 
onem  aut  jam  accesserint  aut  proxime  sint  accessuri. 

124.  Si  confirmandi  diversi  sint  sexus,  masculi,  ut  in 
Baptismo,  praecedant.     (Rit.  Rom.) 

125.  Quando  pluribus  Confirmatio  administratur,  sta- 
tuimus  schedulas  quasdam,  quibus  nomina  tum  Christiana 
tum  familiae  candidatorum  inscripta  sint,  a  Rectore 
singulis  dandas  esse,  quas  Episcopo  Sacramentum  con- 
ferenti  exhibeant.     (Conc.  Plen.  II.  252.) 

126.  Valde  optamus  ut  in  hujus  Sacramenti  collatione, 
juxta  laudabilem  Ecclesiae  consuetudinam  et  disciplinam, 
Patrini  et  Matrinae  adhibeantur  pro  singulis  singuli, 
mares  pro  pueris,  feminae  pro  .puellis.  Quod  si  hoc 
fieri  nequeat,  saltem  duo  pro  pueris  Patrini  adhibeantur, 
et  duae  pro  puellis  Matrinae.     (Conc.  Plen.  II.  253.) 

127.  Liber  Confirmatorum  in  ecclesiis  omnium  habea- 
tur  missionum,  in  quo  nomina  eorum,  qui  hoc  Sacra- 
mento  sunt  obsignati,  describantur  eadem  cura  qua 
baptizati  in  regestis  Baptismalibus.  Notentur  etiam 
Sponsorum  nomina  propter  affinitatis  spiritualis  impedi- 
mentum.     (Rit.  Rom.) 

TITULUS  XIII. 

DE    SS.   EUCHARISTI^    SACRAMENTO. 

128.  Erga  sanctum  et  mirabile  Eucharistiae  Sacrificium 
et  Sacramentum  cultus,  reverentia  atque  honor  eximius 
a  ministris  ejus  potissimum  et  dispensatoribus  est  utique 
exhibendus.  Curandum  igitur  summopere  ut  vera  et 
sincera  erga  SS.  Eucharistiam  devotio,  tum  in  Sacerdo- 
tibus  tum  in  populo  fideli,  in  dies  magis  ac  magis 
vigeat  et  crescat.     (Conc.  Plen.  II.  207  seqq.,  357  seqq.) 

129.  Asservetur  SS.  Sacramentum  uno  tantum  in  loco 
cujuscumque  ecclesiae,  in  quo  custodiri  potest,  solet  et 
debet.     (Conc.  Plen.  II.  266.) 

130.  Tabernaculum,  in  quo  conservatur,  non  sit  ipsum 
versatile,  sed  ostiolo  versatili  munitum.  Sit  tuto  clau- 
sum  ope  serae,  cujus  clavis  sit  deaurata.  Pretiosum  sit 
et  maxime  ornatum,  intus  et  extra  serico  velo  circum- 
tectum.  Nitidum  servetur  et  ab  omni  alia  re  vacuum. 
Vas  florum  vel  quid  simile,  ante  illud  ponere  non  licet, 
sed  a  lateribus  tantum.  Neque  imagines,  neque  reli- 
quiae  Sanctorum,  aut  quid  aliud,  praeter  imaginem  Cru- 
cifixi,  superimponi  ei  possunt.      (Conc.  Plen.  II.  266.) 

131.  Sacra  pyxis  debet  esse  ex  metallo,  juxta  Aposto- 
licas  Constitutiones,  ejusque  saltem  cuppa  sit  argentea, 
intus  deaurata,  eaque  munda,  suoque  operculo  bene 
clausa,  alboque  velo  serico  cooperta.  Dum  Sanctissi- 
mum  continet,  super  corporali  semper  imponatur.  (Conc. 
Plen.  II.  266.) 

132.  In  omnibus  ecclesiis  in  quibus  Sacrosancta  Eu- 
charistia  solet  asservari,  lampas,  ex  oleo  olivarum,  vel 
ex   aliis   oleis,   quantum   fieri   potest,  vegetabilibus   nu- 

trita  diu  noctuque  prae  altari  luceat.     (Rit.  Rom.;   Conc. 
Plen.  II.  267.) 

133.  Curetur  omni  studio  ut  purissima  aptissimaque 
sit  materia  quae  ad  SS.  Eucharistiae  confectionem  adhi- 
betur.  Hostiae  sint  ex  tritici  farina  et  aqua  naturali 
confectae,  recentes,  macularum  expertes  et  non  facile 
in  fragmenta  desilientes.  Summa  quoque  solicitudine 
vinum  procuretur  genuinum,  ideoque  non  adhibeantur 
vina  saepius  adulterata,  qualia  veneunt  sub  nomine 
Port,  Sherry,  Madeira,  Malaga  et  similia.  Ab  ipsis 
vitis  cultoribus  et  negotiatoribus,  qui  Catholici  sunt  et 
notae  probitatis,  vinum  pro  Sacrificio  comparetur.  (Conc. 
Plen.  II.  372,  373.) 

134.  Particulae  sacramentales  minores  et  major  hostia 
semel  in  hebdomada,  juxta  votum  S.  Rituum  Congre- 
gationis  renoventur,  veteribus  consumptis,  et  purgato 
ciborio.     (Conc.  Plen.  268.) 

135.  Prohibemus  ne  Venerabile  Sacramentum  in  ullo 
loco  privato  servetur,  nisi  forte  in  ecclesia  tuto  custodiri 
nequeat,  aut  longius  haec  a  Rectoris  domo  distet.  In 
casu  hoc  necessitatis  reponendum  est  Sanctissimum  in 
oratorio  decenter  condecorato,  quod  in  alienum  usum 
haud  inserviat,  et  supra  quod  nemo  cubiculum  habeat. 

136.  Tempus,  quo  praeceptum  annuae  Communionis 
impleri  potest,  a  prima  Dominica  Quadragesimae  ad  Do- 
minicam  SS.  Trinitatis,  inclusive,  pro  nostratibus  pro- 
rogatur.  Ut  omnes  sibi  commissi  ad  praeceptum  hoc 
servandum  adducantur,  nullum  non  moveant  lapidem 
animarum  Rectores.  Nec  ibi  sistant;  sed  omnes  Chris- 
tifideles  saepe  invitent  ad  hoc  Convivium,  praesertim  iis 
Festis  diebus  qui  ab  Ecclesia  solemniori  pompa  cele- 
brari  solent.      (Conc.  Plen.  II.  257,  259.) 

137.  In  frequenti  Communione  suis  pcenitentibus  per- 
mittenda,  dispositionis  singulorum  rationem  habeant 
Confessarii,  et  quod  quibusque  magis  expedire  videbitur, 
hoc  ipsis  commendent.  Religiosas  personas  quod  at- 
tinet  moneantur  ut  in  diebus  a  regula  praestitutis  com- 
municent;  si  qui  vero  aut  quae  ita  progressum  in  fervore 
fecerint,  ut  digni  frequentiori  Communione  videri  pos- 
sint,  haec  illis  a  superioribus  permittatur.  (Conc.  Plen. 
II.  258,  259.) 

138.  In  foro  externo  Catholicis,  rationis  usu  sufficienti 
gaudentibus,  si  publice  petant,  Sacra  Communio  num- 
quam  denegetur,  nisi  publici  peccatores  sint,  aut  notorie 
indigni.     (Rit.  Rom.) 

139.  Pueri  et  puellae,  post  idoneam  supra  (n.  33) 
praescriptam  instructionem,  ii  ad  primam  Communionem 
admittantur,  qui  per  aetatem  ac  sufficientem  spiritualium 
intelligentiam  capaces  judicati  fuerint.  (Conc.  Plen.  II. 
200.) 

140.  Per  triduum  autem  ante  primam  Communionem, 
tum  exercitationibus  piis,  tum  generali  potissimum  con- 
fessione,  proxime  ad  eam  praeparentur.  Ipsa  vero  die, 
solemnitate  maxima,  Divinum  Panem  sumant,  cuncto 
inspectante  populo,  et  praesertim  parentibus,  quorum 
curae  postea  animae  istae,  ccelesti  convivio  refectae,  erunt 
ferventer  a  Sacerdotibus  commendandae.  (Conc.  Plen. 
II.  260.) 

141.  Notandum  tantam  non  desiderari  aetatem  ut  quis 
in  articulo  mortis  SS.  Viatico  possit  et  debeat  muniri, 
atque  minime  dubitent  Sacerdotes  illis  pueris  Viaticum 
praebere  qui  satis  id  a  vulgari  pane  discernere  didicerint. 
(Conc.  Plen.  II.  261.) 

142.  Infirmis  omnibus  capacibus  SS.  Viaticum  tem- 
pestive  deferatur.  Si  vero  eadem  perduret  infirmitas, 
in  ea  potest  et  debet  Sacra  Communio  per  modum  Via- 
tici  iterum  ac  tertio  et  pluries  administrari,  praesertim 
si  ipsimet  aegrotantes  ccelestem  hunc  panem  esuriant; 
sed  alicui  ad  adorandum  solum,  seu  devotionis,  seu 
cujusvis  rei  praetextu,  ad  ostendendum  non  deferatur. 
(Conc.  Plen.  II.  262,  263.) 

143.  Meminerint  igitur  Sacerdotes  sibi  illicitum  esse 
Sanctissimam  Eucharistiam  apud  se  retinere,  aut  secum 
deferre,  nisi  urgente  ministerii  necessitate,  quae  si  occur- 
rat  maxima  se  gerant  reverentia,  et  ab  inani  quovis 
abstineant  colloquio.     (Conc.  Plen.  II.  264.) 

144.  Sacra  Hostia  non  alio  modo  quam  in  bursa  de- 
center  ornata,  ad  collum  appensa,  atque  occulte  super 
pectus  innixa,  ad  aegrotantes  deferatur.  In  ipsa  autem 
ministratione,  praescripta  Ritualis  Romani,  quantum 
rerum  circumstantiae  sinunt,  diligentissime  serventur. 
(Conc.  Plen.  II.  264.) 

145.  Numquam,  nisi  in  gravi  necessitate,  vel  ipsam 
Hostiam,  vel  vas  sacrum  in  quo  servatur,  stolam  saltem 
non  gerentes  attrectent.  Quando  vero  in  ecclesia  Sanc- 
tissimum  e  tabernaculo  extrahunt,  semper  superpelliceo 
et  stola  sint  induti,  et  prius  duo  luminaria  in  altari 
accendi  curent.     (Conc.  Plen.  II.  264.) 

146.  Praxis  piissima  invisendi  Dominum  Nostrum 
Jesum  Christum,  indesinenter  in  SS.  Sacramento  manen- 
tem,  a  Sacerdotibus  foveatur,  fidelibusque  sibi  subjectis 
verbo  et  exemplo  commendetur.      (Conc.  Plen.  II.  269.) 

147.  Si  prope  ecclesiam  Rector  non  habitet,  aut  alias 
periculum  sit  sacrilegae  effractionis  tabernaculi,  SS.  Sac- 

ramentum  in  armario  ( safe)  rite  confecto  et  ornato,  sive 
concluso  in  tabernaculo,  sive  juxta,  de  nocte  prsesertim, 
recondatur. 


TITULUS  XIV. 

DE    SACRAMENTO    PCENITENTI^E. 

148.  Pro  summa  Sua  erga  peccatores  misericordia,  Pce- 
nitentiae  Sacramentum  instituit  Salvator,  ut  vitae  reme- 
dium  pro  iis  qui  Baptismo  regenerati  mortem  iterum 
animae  sua  culpa  obierunt.  Quare  intelligant  hujus 
Sacramenti  ministri  se  Christi  vices  agere  dum  hoc  offi- 
cio  reconciliationis  funguntur. 

149.  Nullus  Sacerdos  hac  in  Dicecesi  confessiones 
saecularium,  nequidem  Sacerdotum,  aut  personarum 
Regularium  Nobis  subditarum,  excipere  extra  mortis 
articulum  presumat,  nisi  aut  Rectorale  munus  obtineat, 
aut  a  Nobis  specialem  seu  expressam  licentiam  habeat. 
(Conc.  Plen.  II.  277.) 

150.  Ouum,  praeter  Ordinem,  ad  valide  dimittenda 
peccata  requiratur  etiam  jurisdictio,  unusquisque  Sacer- 
dos  ad  confessiones  excipiendas  approbatus,  quas  facul- 
tates  habeat,  quas  non  habeat,  prudenter  exquirat. 
(Conc.  Plen.  II.  277.) 

151.  Compactum  anni  1810,  quo  Episcopi  sibi  invicem 
facultates  concedebant,  jamdudum  abolitum  est.  Atta- 
men,  libertatis  conscientiae  gratia,  concedimus  ut  omnis 
Sacerdos  extraneus,  qui  in  propria  dicecesi  facultatibus 
ordinariis  praeditus  cognoscitur,  valeat  absolvere  Sacer- 
dotem  Nostrae  Dicecesis,  qui  in  hac  ei  confiteri  elegerit, 
ac  pariter  omnes  personas  quae  in  domo  ejus  veram 
habent  habitationem.      (Conc.  Plen.  II.  118.) 

152.  Ad  valide  absolvendas  religiosas,  illis  exceptis 
quae  justa  de  causa  extra  monasterium  suum  versantur, 
specialis  a  Nobis  requiritur  facultas.  Item  intra  religio- 
sarum  domos  confessiones  personarum  saecularium  ibi 
degentium  sine  venia  speciali  excipere  non  licet:  (Vo- 
tum— S.  Congr.  Epporum  et  Reg.) 

153.  Noverint  Confessarii  in  facultatibus,  quas  eis  per 
litteras  jurisdictionis  coneedimus,  non  omnia  compre- 
hendi  peccata,  adeoque  eis  absque  speciali  facultate,  a 
Nobis  vel  a  Sede  Apostolica  impetrata,  non  competere 
potestatem  absolvendi : 

1°.  Ab  haeresi,  et  apostasia  a  fide,  et  schismate,  eos 
qui  in  loco  ubi  Sanctum  Officium  exercetur  (ex.  gr. 
Romae)  deliquerint. 

2°.  Complices  sibi  in  quolibet  peccato  mortali  externo 
contra  castitatem. 

3°.  Sacerdotem  omnem  qui  in  confessionali,  aut  oc- 
casione  vel  praetextu  confessionis,  vel  in  loco  ad  accipi- 
endas  confessiones  destinato,  ad  peccandum  contra 
castitatem  sollicitaverit. 

4°.  Sacerdotem  qui  complicem  sibi  in  hujusmodi  pec- 
cato  absolverit. 

5°.  Personam  in  confessione  aut  occasione  vel  prae- 
textu  confessionis,  aut  in  loco  ad  accipiendas  confes- 
siones  destinato,  ad  peccandum  contra  castitatem  a 
Confessario  sollicitatam,  nisi  prius  sollicitantem  Ordina- 
rio  denuntiaverit. 

6°.  Personam  cujuscumque  sexus  quae  Sacerdotem 
aliquem  falso  de  sollicitatione  denuntiaverit. 

7°.  Catholicos  qui  post  annum  1861,  vel  inter  se  vel 
cum  acatholica  parte,  coram  praecone  haeretico  Matri- 
monium  contraxerint,  quique  pcenam  excommunicationis 

inde  incurrerint,  nisi  vel  aegroti  decumbant,  vel  in  car- 
cere  detineantur.     (Cfr.  de  Matrim.  n.  193.) 

8°.  Catholicos  utriusve  sexus,  qui  novum  Matrimo- 
nium,  conjunge  superstite,  contrahere  attentaverint  et 
inde  in  excommunicationem  inciderint.  (Conc.  Plen.  III. 
124.) 

154.  Quotiescumque  de  casibus  istis  agitur,  qui  in 
eos  inciderint  ad  Nos  absolvendi  non  mittantur;  sed 
Confessarii  facultatem  eos  absolvendi  pro  natura  peccati 
vel  a  Sancta  Sede  vel  a  Nobis  petant,  postquam  rei  se 
hujus  indulgentiae  jam  dignos  ostenderint. 

155.  Confessionalia  in  ecclesiis  in  loco  patenti  et  pub- 
lico  erigenda  sunt,  extra  quae  nullatenus  confessiones 
excipere  licet  mulierum  et  puellarum,  nisi  surdae  sint, 
aegrotae,  aetate  decrepitae,  vel  aliunde  ab  ecclesia  ade- 
unda  impeditae.  In  missionibus  autem  et  in  privatis 
domibus,  in  quibus,  deficiente  ecclesia,  confessiones  au- 
diuntur,  volumus  ut  locus  sit  semper  patens  et  publicus, 
et  crates  perforatae,  quantum  fieri  potest,  adhibeantur. 
(Conc.  Plen.  II.  295,  296.) 

156.  Ad  sibi  soli  confitendum  nemo  pcenitentem  in- 
ducat,  nec  libertas,  hac  in  re  fidelibus  a  Christo  et  ab 
Ecclesia  concessa,  ullo  unquam  modo  minuatur.  Hinc 
optime  facient  Rectores  si  identidem  extraneos  Confes- 
sarios  in  sui  adjutorium  vocent.  Religiosis  potissimum 
ter  vel  quater  in  anno  praebeatur  opportunitas  con- 
scientiam  suam  aperiendi  Confessario  extraordinario. 
(Conc.  Plen.  III.  96.) 

157.  Raro  confitentes,  eosque  qui  vel  tenera  aetate 
vel  rudiori  ingenio  sunt,  praesertim  si  id  ipsi  petant, 
Confessarius  interrogando  adjuvet;  caute  tamen,  caste 
et  parce.  Nomen  neque  complicis,  neque  ipsius  pceni- 
tentis  exquirat.     De  rebus  ad  conscientiae  directionem 

non  spectantibus  nec  loquatur  ipse,  nec  loqui  pceniten- 
tem  permittat.     (Conc.  Plen.  II.  281,  283.) 

158.  Suaviter  et  paterne  cum  omnibus,  etiam  rudissi- 
mis,  procedat,  nec  unquam  iracundiae  indulgeat.  A 
gemitu  et  vocis  elatione,  et  ab  omni  alio  strepitu  inter 
audiendum  abstineat,  ne  pcenitenti  molestia  afferatur, 
aut  adstantibus  vel  min.ima  fiat  revelatio.  Si  qui  forsan 
imparati  accedant,  sua,  si  possit,  charitate  et  diligentia, 
paratos  reddat  et  dignos  qui  absolvantur.  (Conc.  Plen. 
II.  280,  283.) 

159.  Impositae  pcenitentiae  sint  peccatis  proportiona- 
tae,  salutares,  non  nimis  diuturnae  aut  difficiliores,  sed 
tales,  quas,  habita  ratione  status,  conditionis,  sexus 
et  aetatis,  et  item  dispositionis  pcenitentium,  prudentia 
et  spiritus  suggesserint.   (Conc.  Plen.  II.  289;  Rit.  Rom.) 

160.  Pcenitentias  pecuniarias,  ut  in  Rituali  Romano 
monetur,  sibi  ipsis  Confessarii  non  applicent,  neque  a 
pcenitentibus  quidquam  tamquam  ministerii  sui  prae- 
mium  petant  aut  accipiant.  Etiam  ultro  quocumque 
nomine  oblata  recusent,  nec  vel  ipsam  Missae  eleemosy- 
nam  in  hoc  Sacro  Tribunali  offerri  sinant.  (Conc.  Plen. 
II.  289.) 

161.  Sigillum  scrupulose  servetur.  Cum  aliis,  sive 
laicis  sive  etiam  clericis,  in  familiari  colloquio  de  rebus 
in  tribunali  auditis  numquam  sermo  fiat,  nec  unquam 
a  pcenitente  petatur  venia  quae  in  confessione  dicta  sunt 
aliis  revelandi.  Si  declarandi  vel  denuntiandi  aliquid 
detur  necessitas,  id  per  pcenitentem  ipsum  fiat  vel  per 
alium  quem  ipse  elegerit.      (Conc.  Plen.  II.  290.) 

162.  Monemus  Rectores  aliosque  Confessarios  ut  pa- 
ratos  semper  se  exhibeant  ad  excipiendas  fidelium  con- 
fessiones,  maxime  diebus  Sabbati,  Festorumque  vigiliis, 
vespertino  saltem  tempore,  et,  quantum  rerum  adjuncta 

sinant,  Dominicis  Festisque  diebus  ante  primam  Missam; 
saepe  etiam  infra  hebdomadam  mane  post  vel  ante  Mis- 
sam  lectam.     (Conc.  Plen.  II.  291.) 

163.  Praecipimus  omnibus  Sacerdotibus,  quibus  au- 
diendi  confessiones  potestatem  concedimus,  ut  in  sede 
saltem  confessionali  non  veste  talari  tantum,  sed  et  su- 
perpelliceo  et  stola  violacea  induti,  sacrum  hoc  munus 
obeant.     (Conc.  Plen.  II.  149;  Rit.  Rom.) 


TITULUS  XV. 

DE    EXTREMA    UNCTIONE    ET    CURA    INFIRMORUM. 

164.  Christianis  periculose  aegrotantibus  subveniens 
Salvator  Noster  instituit  Extremae  Unctionis  Sacramen- 
tum,  quo  delicta,  si  qua  sint  adhuc  expianda,  et  peccati 
reliquiae  absterguntur,  atque  gratia  confertur  ad  insidias 
daemonis  propulsandas,  mortis  terrores  depellendos, 
morbi  incommoda  toleranda,  imo  vel  ipsam  corporis 
sanitatem,  si  animae  saluti  profutura  sit,  restituendam. 
Si  qui  ergo  in  sua  missione  audiantur  per  morbum  vita 
periclitari,  qui  usum  rationis  habent  aut  saltem  ali- 
quando  habuerunt,  non  negligant  Rectores  eos  oppor- 
tune  invisere,  et  amanter  eis  persuadere  ne  susceptionem 
hujus  Sacramenti  differant  et  procrastinent,  sed  potius 
id  sibi  administrari  petant,  dum  sui  plene  compotes  fruc- 
tum  ejusdem  uberiorem  sunt  percepturi.  (Conc.  Plen. 
II.  303  seq.) 

165.  Non  erit  contentus  bonus  Rector  ea  tantum  in- 
firmorum  visitatione,  in  qua  Sacramenta  confert,  sed 
pluries  eos  visitabit,  cum  eis  orabit,  ad  actus  contritionis, 
fidei,  spei,  charitatis  excitabit,  et,  elicito  ab  eis,  si  pos- 


CONSTITUTIONES   DlGECESAN^E.  43 

sint,  novo  confessionis  et  contritionis  actu,  nova  ident- 
idem  absolutione  donabit.  (Conc.  Plen.  II.  116;  Rit. 
Rom.) 

166.  Si  forte  Sacerdoti  aegrotos  invisenti  contigerit 
dare  consilium  de  rerum  temporalium  disponendarum 
ratione,  religione  quam  maxima  caveat  non  tantum  a 
reatu,  sed  vel  ab  omni  prorsus  avaritiae  specie  ac  sus- 
picione.  Onus  autem  ipsum  sive  describendi,  sive,  nisi 
pro  Clericis,  exsequendi  testamentum  constanter  recuset. 
Numquam  etiam,  nisi  gravissima  de  causa,  puellarum 
tutelam  suscipere  consentiat.     (Conc.  Plen.  III.  277.) 

167.  In  eadem  infirmitate  hoc  Sacramentum  iterari 
non  debet,  nisi  diuturna  sit,  ut  si,  cum  infirmus  conva- 
luerit,  iterum  in  periculum  mortis  inciderit,  id  est,  uti 
explicat  Bened.  XIV.:  "  Si,  durante  eadem  infirmitate, 
post  susceptam  Extremam  Unctionem,  morbus  ita  re- 
mittat,  ut  aegrotus  mortis  periculum  evasisse  videatur, 
sed,  antequam  convalescat,  iterum  in  vitae  discrimen  re- 
labatur,  juxta  praesentem  disciplinam,  poterit,  sine  scru- 
pulo,  denuo  sacra  Unctione  muniri."  (Conc.  Plen.  II. 
310.) 


TITULUS  XVL 

DE    SACRAMENTO    ORDINIS. 

168.  Quantum  ex  se  est,  Sacerdotes  gratiam  voca- 
tionis  ad  statum  sacerdotalem  in  juvenibus  aptis  et 
dignis  foveant  atque  promoveant,  ineptos  vero  et  incapa- 
ces  ab  incipiendis  vel  prosequendis  studiis  ecclesiasticis 
amoveant  et  deterreant.  Parentes  quoque  accurate  de 
vocatione  ecclesiastica  doceant,  ne  ad  sanctuarium  in- 

dignos  impellant,  aut  vocatos  ab  altari  detineant.    (Conc. 
Plen.  III.  136.) 

169.  Fidelium  studium  saepius  hortationibus  accen- 
dant,  ut  contributiones  in  opus  Seminarii  seu  clerico- 
rum  institutionis  liberaliter  impendant.  (Conc.  Plen. 
II.  171  ;    III.   160,   184.) 

170.  Rector,  in  cujus  districtu  clerici  Seminarii, 
schola  vacante,  degunt,  paterna  sollicitudine  super  eos 
invigilet.  Eosdem  jam  adhibeat  in  tradendo  puerulis 
catechismo,  in  chori  officiis  inserviendo,  in  caeterisque 
id  generis  ministeriis  ecclesiasticis.  Finitis  vacationibus, 
testimonia  vitae  infra  ferias  et  morum  coram  Domino 
scribat,  eaque  ad  Nos  vel  ad  superiorem  Seminarii 
clausa  transmittat.     (Conc.  Plen.  III.   177.) 


TITULUS    XVII. 

DE    SACRAMENTO    MATRIMONII. 

171.  Ne  Christianorum  Matrimonium,  quod  Redemp- 
tor  Noster  inter  Sacramenta  Novae  Legis  connumerari 
voluit,  unquam  apud  nos,  uti  apud  acatholicos,  minoris 
fiat  aut  ejus  sanctitas  obscuretur,  nullum  studium 
omittant  Sacerdotes.  Frequentibus  potius  instructioni- 
bus  et  monitis  efficiant  ut  hdeles  sanctitatem  ejus  obli- 
gationesque  cognoscant  et,  ut  par  est,  venerentur.  (Conc. 
Plen.  II.  325  ;    III.  125.) 

172.  Rudimenta  fidei  ignorantibus  et  aliis,  qui  mani- 
feste  indigni  sunt,  contrahere  volentibus  Sacerdotes  non 
assistant.  Ideo  nupturientes  examinent,  et  Christianae 
doctrinae  prorsus  ignaros  neque  ad  bannorum  proclama- 

tionem,  neque  a  fortiori  ad  Matrimonii  celebrationem  ad- 
mittant.     (Conc.  Plen.  II.  380;   III.  125.) 

173.  Magnam  praeterea  curam  impendant  Sacerdotes 
ad  rite  disponendos  fideles  qui  Matrimonio  jungi  vo- 
lunt.  Admoneantur  ut  Sacramenta  Pcenitentiae  et  Eu- 
charistiae  prius  rite  recipiant,  et  sic  ad  hoc  Sacramen- 
tum  vivorum  in  statu  gratiae  et,  qua  par  est,  devotione 
accedant.     (Conc.  Plen.  II.  329.) 

174.  Tenetur  Rector  sedulo  investigare  num  aliquod 
exstet  impedimentum  canonicum  inter  contrahentes,  pri- 
usquam  eos  Matrimonio  jungat,  praesertim  ubi  dispensa- 
tio  obtenta  fuerit  a  bannorum  proclamatione.  (Conc. 
Plen.  II.  328  seqq.) 

175.  Nupturientes  qui  ex  loco  dissito  advenerint,  certa 
debent  proferre  documenta  suae  libertatis  a  bigaminis 
aliisque  impedimentis.  Ad  hoc  tempestive  moneantur 
ut  procurent  sibi  litteras  testimoniales  Rectoris  loci  ubi 
ultimo  saltem  tempore  domicilium  vel  quasi-domicilium 
habebant,  aut  aliter  per  testes  vel  etiam  per  juramen- 
tum  probent  suam  libertatem. 

176.  Stricte  servari  praecipimus,  et  quidem  in  dis- 
trictu  tam  sponsi  quam  sponsae,  si  diversum  habeant 
domicihum,  quae  de  bannorum  proclamatione  statuta 
sunt  in  Concilio  Plenario  Baltimorensi  II.  Ea  propter  in 
civitatibus  et  oppidis,  ubi  singulis  Dominicis  Missa  offer- 
tur,  debent  denuntiationes  tribus  continuis  diebus  festi- 
vis  in  ecclesia  fieri.  Rectoribus  tamen  facultatem  tribui- 
mus,  ut,  gravi  accedente  causa,  ab  una  ex  istis  tribus 
proclamationibus  dispensare  valeant.  Rure  autem,  in 
locis  ubi  Sacrum  celebrari  bis  vel  semel  tantum  in 
mense  aut  rarius  consuevit,  fiat  saltem  una  bannorum 
proclamatio.     Rector  autem,  coram  quo  celebrandae  sunt 

nuptise,  quando  sponsi  sunt  diversi  districtus,  Matrimo- 
nium  contrahi  non  permittat  donec  a  Rectore  alterius 
partis  notitiam  acceperit  factarum  proclamationum. 
(Conc.  Plen.  II.  331-333.) 

177.  Studeant  Rectores  consuetudinem  nuptias  cele- 
brandi  sub  vespere  de  medio  tollere,  et  praxim  intro- 
ducere  qua  non  solum  in  ecclesia  contrahantur,  sed 
infra  Missam  solemni  benedictione  consecrentur,  vel  sal- 
tem  comitante  Missa  celebrentur.    (Conc.  Plen.  III.  125.) 

178.  Ex  recenti  Sumni  Pontificis  concessione,  bene- 
dictio  nuptialis  conferri  potest  etiam  longo  post  nuptias 
tempore,  dummodo  alioquin  Rubricae  non  obstent.  Cu- 
rent  ergo  Rectores  ut  omnes  e  grege  suo  fideles  qui  eam 
accipere  potuissent  vel  possunt,  magna  hac  gratia  non 
priventur,  juxta  regulam  ut  benedicta  non  benedicatur, 
non  benedicta  vero  benedicatur.  Monendi  vero  sunt  con- 
juges,  qui  antea  valide  contraxerint,  benedictionem  hanc 
ad  ritum  et  solemnitatem,  non  vero  ad  validitatem  conju- 
gii  pertinere.     (S.  C.  S.  O.,  31  Aug.,  1881.) 

179.  Opportune  moneantur  fideles  vinculum  Matri- 
monii  prorsus  indissolubile  esse  et  nullo  modo  posse  a 
civili  auctoritate  abrumpi ;  conjugatis  proinde  non  li- 
cere  novum  Matrimonium  contrahere  donec  certum  nun- 
tium  receperint  de  morte  compartis,  quantocumque  an- 
norum  numero  ita  remanere  debeant.  In  dubio  res  ad 
Ordinarium  est  deferenda.  (Conc.  Plen.  II.  328  ;  III. 
123,   124.) 

180.  Si  contingat  aliquem,  apparenti  ligamine  Matri- 
monii  vinctum,  novum  fcedus  inire  velle  eo  praetextu 
quod  irritum  fuerit  prius  connubium,  nullus  Rector,  et 
a  fortiori  nullus  auxiliarius,  causam  sua  auctoritate  di- 
rimere  prsesumat,  sed  ad  Nostrum  tribunal  referre  tene- 

tur,  ubi  juxta  regulas  juris,  adhibito,  si  necesse  visum 
fuerit,  Matrimonii  Defensore,  res  dijudicabitur.  (Conc. 
Plen.  III.  App.  p.  262.) 

181.  Si  quis  attentaverit  novum  Matrimonium  contra- 
here,  conjuge  superstite,  licet  divortio  civili  separatus, 
se  ipso  facto  excommunicatione,  Ordinario  reservata, 
ligari  noverit.     (Conc.  Plen.  II.  327  ;  III.  124.) 

182.  Dispensationes  super  impedimentis  a  Nobis  per 
Nostrum  Concellarium  sunt  in  scriptis  pro  singulis  vici- 
bus  petendae,  et  in  supplici  libello,  prseter  nomina  et 
domicilium  oratorum,  tum  natura  impedimenti,  vel  im- 
pedimentorum  si  pluri  sint,  tum  rationes  propter  quas 
dispensatio  petitur  (quae  graves  esse  debent),  sunt  ex- 
ponendae.  Dispensationes  obtentae  in  libro  Matrimoni- 
orum  notandae  sunt.  (Vd.  Instructionem  S.  Cong.  de 
Prop.  Fide,  App.  Conc.  Plen.  III.  p.  249.) 

183.  Dum  inituri  Matrimonium  diversi  sunt  districtus, 
ab  alterutro  Rectore  nuptiae  celebrari  possunt.  Si  ta- 
men  una  pars  sit  acatholica,  a  solo  Rectore  partis 
Catholicse  dispensatio  petenda  est,  et  Matrimonium  co- 
ram  eo  celebrandum  est,  nisi  mulier  sit  acatholica  et 
contrahentes  in  locis  valde  dissitis  habitent.  Hoc  in 
casu  sponsorum  Rectores  inter  se  convenire  poterunt, 
ut  nuptiae  etiam  coram  Rectore  sponsae  habeantur. 

184.  Sacerdotibus  omnibus  praecipimus,  ut  populum 
sibi  commissum  admoneant,  et  hoc  quidem  semel  sal- 
tem  in  anno,  tempore  prsesertim  Adventus  vel  Qua- 
dragesimae,  gravi  sermone,  tum  de  legibus  Ecclesiae 
circa  Matrimonia  mixta,  tum  de  damno  quod  felicitati 
ipsorum  temporali  haud  secus  ac  aeternae  imminet,  si 
Matrimonia  quae  vocantur  mixta  ineant.  Quod  si  in 
casu    particulari    Matrimonium    hujusmodi    iniri    posse 

videatur  sequentes  semper  leges  et  conditiones  sanctis- 
sime  observentur: 

1°.  Nullum  adsit  periculum  ne  pars  Catholica  ab 
acatholica  pervertatur,  et  praeterea  promittere  debet 
eadem  pars  se  pro  viribus  allaboraturam  conversioni 
compartis. 

2°.  Pars  acatholica,  et  quidem  in  scriptis,  promittere 
debet:  a)  liberum  exercitium  suae  religionis  parti  Catho- 
licae;  b)  Baptismum  et  educationem  prolis  utriusque 
sexus  in  fide  Catholica,  etiamsi  partem  Catholicam  prae- 
matura  morte  abripi  contigerit. 

3°.  Neque  intra  ecclesiam,  neque  in  ipsa  sacristia, 
aut  adhibito  aliquo  ritu  sacro,  aut  sacra  veste  indutus, 
Sacerdos  his  nuptiis  assistat. 

4°.  Nulla  sit  ratio  timendi  duplicem  Matrimonii  cele- 
brationem,  alteram  coram  Sacerdote,  coram  praecone 
acatholico  alteram.  (Conc.  Plen.  II.  334,  335,  336;  III. 
130-133.) 

185.  Dispensatio  super  impedimento  mixtae  religionis 
numquam  pro  Italis  petenda  est,  de  quibus  non  constet 
Italicum  domicilium  omnino  reliquisse.  (S.  C.  de  P.  F., 
App.  Conc.  Plen.  II.  p.  321.) 

186.  Matrimonia  numquam  in  domo  privata,  absque 
Nostra  licentia,  celebrentur;  sed  etiam  quando  absque 
Missa  fiunt,  si  aliunde  nihil  obstet,  in  ecclesia,  coram 
altari,  contrahuntur. 

187.  Nolumus  Sacerdotes  operam  praestare  iis  quos 
noverint  praeconem  haereticum  adituros,  fcederis  matri- 
monialis  iterandi  causa,  vel  qui  fcedere  sic  inito,  absque 
pcenitentiae  indiciis  benedictionem  sacerdotalem  petunt. 
(Conc.  Plen.  II.  338.) 

188.  Stricte  post  Concilium  Plenarium  III.  prohibe- 
mus,  ne  qui  scilicet  Catholici  vel  inter  se  vel  cum 
acatholica  parte  coram  praecone  cujuscumque  sectse 
Matrimonium  contrahant  vel  attentent.  Qui  hoc  ubivis 
in  hac  regione  fecerint,  ipso  facto  subjacent  excommuni- 
cationi  reservatae,  a  qua  absolvi  non  poterunt  nisi  ab 
Episcopo,  imo  a  Nobis  solis  si  subditi  Nostri  fuerint  et 
in  hac  Dicecesi  deliquerint,  nisi  forte  absque  fraude 
legis  alium  Episcopum  adeant.      (Conc.  Plen.  III.  127.) 


TITULUS  XVIII. 

DE    CULTU    DIVINO. 

189.  Ecclesia,  dirigente  Spiritu  S.,  ea  omnia  ordinavit, 
quae  Cultum  Divinum  respiciunt,  ita  ut  nihil  desit  quod 
majestatem  Dei  deceat,  nihil  quod  populum  aedificare 
queat.  Vestes  sacras  et  caeremonias  omnes,  quae  plebem 
instruant,  Sacerdotem  moneant,  Deum  honorent,  ipsa 
praescripsit.  Earum  etiam  minutissimam  quis,  suo  sensu 
abundans,  se  inculpatum  negligere  posse  speret  ?  Om- 
nes  igitur  qui  ministerio  animarum  operam  navant,  Riti- 
bus  ac  Caeremoniis  illis  religiose  servandis  curam  ac  sol- 
licitudinem  impendant.  Incessu  ac  motu  gravi,  et  ver- 
borum  distincta  prolatione,  atque  caeteris  omnibus  acti- 
bus  Dei  instituta  digne  Deo  peragant  ac  populum  ad 
Deum  elevent.  Omnia  ergo  juxta  praescripta  in  Missali, 
Rituali  et  Caeremoniali,  ut  adamussim  observentur,  prae- 
cipimus.    (Conc.  Plen.  II.  357,  358.) 

190.  Sibi  comparent  ecclesiarum  Rectores  illud  omne 
quod   est    necessarium    ad    Missae    Sacrificium    et 
partes   Divini  Cultus  rite  obeunda  ;  pueros  quo 

beant  ministros,  bene  instructos,  qui,  veste  talari  et 
superpelliceo  induti,  altari  cum  aedificatione  inserviant. 
(Conc.  Plen.  II.  379.) 

191.  Ut  omnia  secundum  ordinem  fiant  et  fideles  li- 
bentius  Divinis  intersint  Ofriciis,  hora  commoda  statuatur, 
et  statuta  accurate  servetur,  ne  cunctando  celebrans  prae- 
sentibus  taedium  gignat,  aut  negligentibus  causam  excu- 
sationis  suppeditet.  Ordo  jam  communiter  receptus  quo 
Missa  ultima,  die  Dominica,  post  horam  undecimam  in 
civitatibus  non  inchoatur,  pro  arbitrio  Rectoris  minime 
mutandus,  Nobis  inconsultis. 

192.  Ritus  sacros  praescriptos  in  Caeremoniali,  Anglice 
concinnato,  cui  titulus,  Ceremonial  for  the  Use  of  the 
Catholic  Churches  in  the  United  States  of  America,  pri- 
mum  jussu*  Patrum  Concilii  Provincialis  Baltimorensis  I. 
praeparato,  et  a  Gregorio  PP.  XVI.  probato,  ac  postea 
adaucto,  in  omnibus  stricte  servari  volumus,  non  obstanti- 
bus  quibuscumque  consuetudinibus  in  contrarium.  (Conc. 
Plen.  II.  217,  219,  220,  379;  III.  14.) 

193.  Volumus  praeterea  ut  Sacerdotes  in  hac  Dicecesi 
diligenter  et  fideliter  observent  quae  in  Ordine,  ut  aiunt, 
seu  Calendario  annuo  praescribuntur.  (Conc.  Plen.  II. 
358.) 

194.  Diebus  etiam  per  hebdomadam  singulis,  quan- 
tum  fieri  poterit,  Divinum  Sacrificium  hora  statuta  of- 
ferre  studeant  Sacerdotes,  suosque  hortentur  ut  ei,  quan- 
tum  poterunt,  intersint  quotidie,  aut  saltem  in  Festis 
quae  dicuntur  Devotionis,  quaeque  ideo  populo  Dominica 
antecedente  annuntianda  sunt.  (Conc.  Plen.  II.  165,  365.) 

195.  In  hac  Dicecesi  stipendium  pro  Missa  privata 
celebranda  est  unum  scutatum  (dollar). 

196.  Absque  antecedenti  consensu  vel  Nostro,  vel,  si 
de  regrilari  instituto  agatur,  Praelati  regularis,  non  licet 
Rectoribus  vel  aliis  facere  fundationes,  aut  ullo  modo 
suscipere  onera  Missarum  in  indefinitum  tempus,  ut,  ex. 
gr.,  per  Societates,  vulgo  dictas  Church  debt,  etc.  Si 
quae  contractae  fuerint  hujusmodi  obligationes,  servan- 
dus  est  in  sacristia  liber  aut  tabella,  quae  de  oneribus 
acceptatis  fidem  faciat.     (Conc.  Plen.  II.  370,  371.) 

197.  Qui  certum  numerum  Missarum  manualium  sus- 
cepit,  debet  eas  in  Calendario  suo  vel  speciali  libello 
inscribere,  et,  pro  ut  exonerantur,  ibidem  de  die  in  diem 
adnotare;  ut,  si  forte  mors  intervenerit,  antequam  omnes 
exoneratae  fuerint,  certo  sciri  possit  quot  maneant  di- 
cendae.     (Cfr.  Conc.  Plen.  II.  n.  371.) 

198.  Operam  suam  Sacerdotes  omnes,sed  maximeRec- 
tores  in  eo  collocent,  ut  ornatu  qui  decet,  et  modo  quo 
fieri  potest  solemniori,  Missae  Sacrificium  semper  offera- 
tur.  Prohibemus  ne  quis  sine  veste  talari  celebret,  nisi 
inopinata  urgeat  necessitas,  Altare  sit  nitidum,  linte- 
amina  munda,  et  vestimenta  decora,  non  lacera  vel  inde- 
centia ;  atque  supellex  sacra  tota,  sin  minus  lautior  ac 
splendidior,  munditia  saltem  atque  ordine,  visentibus 
omnibus  placeat.     (Conc.  Plen.   II.  360.) 

199.  Amictus,  albae,  mappae,  corporalia,  purificatoria, 
manutergia,  et  pallae  conficienda  sunt  ex  lino  vel  ex 
cannabe  (hemp),  non  autem  ex  alia  quacumque  materia, 
etiam  si  haec  munditie,  colore  ac  tenacitate  linum  aut 
cannabim  aemulet  aut  adaequet.     (S.  R.  C.) 

200.  Paramenta  habeantur  singula  pro  colore,  quo 
Ecclesia  uti  consuevit:  albo  scilicet,  rubeo,  viridi,  vio- 
laceo  et  nigro,  sintque  pro  facultatibus  loci  pretiosa. 
Fiant  ex  panno  non  vulgari,  sed  peculiari,  aureo  nempe, 

argenteo,  serico,  non  autem  ex  lino  vel  gossipio  (cotton), 
nisi  his  fila  serica  superimponantur.     (S.  R.  C.) 

201.  Calices,  vel  saltem  illorum  cuppa  et  patena,  lu- 
nula  quoque  ad  exponendum  Sanctissimum  adhibita, 
sint  ex  auro  vel  argento  saltem  intus  deaurato.  Calices 
et  patenae,  si  qua  adhibeantur  ex  aluminio  confecta, 
conformia  sint  Instructioni  ea  de  re  S.  Rituum  Congre- 
gationis  (6®  Dec,  1866). 

202.  Dum  Missae  Sacrificium  vel  alia  Divina  Officia 
celebrantur,  mandamus  ut  candelae  cereae  in  altari  arde- 
ant,  eo  saltem  numero  quem  Rubricae  requirunt.  Seba- 
ceae  tamen  vel  similes,  maxime  exposito  Sanctissimo 
Sacramento,  extra  altare  numero  praescripto  addi  pos- 
sunt,  nisi  alioquin  obstent  Rubricae.  Lumina  ex  "gas" 
in  ipso  altari  stricte  quoque  sunt  prohibita. 

203.  Superpelliceum,  ex  lino  contextum,  sit  modes- 
tum,  decorum  et  sacris  functionibus  conveniens;  biretum 
Romano  bireto  sit  conforme.      (Conc.  Plen.  II.  150.) 

204.  Sacerdoti  nulli,  vi  facultatum  generalium  ei  com- 
missarium  "celebrandi  in  quocumque  loco  decenti,"  licet 
celebrare  Missam  in  aedibus  privatis,  nisi  in  stationibus, 
aut  dum  actu  Missionis  exercitiis,  procul  ab  aliqua 
ecclesia,  dat  operam.     (Conc.  Plen.  II.  362.) 

205.  In  celebratione  aeque  vitetur  festinatio  nimia, 
quae  sine  scandalo  esse  nequit,  et  fastidiosa  prolixitas. 
(Conc.  Plen.  II.  363.)      ' 

206.  Sacerdotes,  quamdiu  Missam  legunt  vel  canunt, 
numquam  ab  altari  descendant,  nisi  quando  id  praecipit 
Rubrica,  aut  ad  concionem  adstantibus  habendam;  mi- 
nime  vero  ad  eleemosynas  a  fidelibus  petendum,  aut 
quid  simile  peragendum.      (Conc.  Plen.  II.  364.) 

207.  Sacerdos  potest  in  Missis  defunctorum  cum 
paramentis  nigris  Sacram  Communionem  fidelibus  mini- 
strare,  etiam  ex  particulis  praeconsecratis,  extrahendo 
pyxidem  de  tabernaculo;  similiter  immediate  post,  vel, 
data  rationabili  causa,  ante  Missam  defunctorum.  In 
utroque  casu  omittenda  est  benedictio.  Altare  autem, 
in  quo  asservatur  SS.  Sacramentum,  ne  in  ipsis  quidem 
exsequiis  defunctorum,  paramentis  nigris,  sed  violaceis 
tuntum,  vestiri  potest.      (S.  R.  C,  23a  Julii,  1868.) 

208.  Celebrandi  bis  in  eodem  die  facultas  est  ab  Epis- 
copo  petenda,  et  in  iis  tantum  casibus  concedi  potest 
ubi  certe  eam  requirit  fidelium  vehemens  utilitas,  an- 
nectiturque  personse,  non  loco  cui  conceditur.  Porro  ex 
instructionibus  Sanctae  Sedis  constat  binandi  hanc  per- 
missionem  tunc  tantum  praesumi  posse  quando  inopi- 
nata  exsurgit  necessitas  seu  vehemens  utilitas.  Quovis 
in  casu  pro  una  tantum  ex  Missis  stipendium  accipere 
licet.      (Conc.  Plen.  III.  tit.  iii.  cap.  i.) 

209.  Moneantur  fideles  de  obligatione  singulis  Do- 
minicis  Festisque  de  praecepto  diebus  Missam  audiendi. 
Dies  hi  sunt:  Nativitas,  Circumcisio,  etAscensio  Do- 
mini  Nostri  Jesu  Christi;  Assumptio  et  Immaculata 
Conceptio  Beatae  Mariae  Virginis,  et  festum  Omnium 
Sanctorum.     (Conc.  Plen.  III.,  Resp.  S.  Sedis,  VI.  p.  cv.) 

210.  Epiphaniae  et  Annuntiationis  festa  jam  non  ut 
dies  obligationis,  sed  ut  devotionis  dumtaxat,  externa 
usitata  solemnitate,  servanda  sunt.  Festi  tamen  Corpo- 
ris  Christi,  cujus  obligatio  pariter  est  sublata,  solemni- 
tas  in  Dominicam  proxime  sequentem  est  transferenda. 
(Conc.  Plen.  III.,  Resp.  S.  Sedis,  VI.  p.  cv.) 

211.  Omnibus  Dominicis  ante  Missam  principalem, 
iis  exceptis,  in  quibus  ipse  Episcopus  solemniter  cele- 

brat,  facienda  est  aspersio   aquae   benedictae   per  ipsum 
celebrantem.     (Miss.  Rom.) 

212.  Monemus  Rectores  ecclesiarum  ut  abusibus  eli- 
minandis  invigilent,  qui  in  cantu  ecclesiastico  invalue- 
rint.  Sacrosancto  Missse  Sacrificio  et  aliis  Divinis  Offi- 
ciis  musica,  non  vero  musicae  Divina  Officia  inserviant. 
Profani  potissimum  moduli  sacris  Ecclesiae  concentibus 
numquan  immisceantur.  Hinc  praxis  scenicos  numeros 
et  modos,  verbis  tantum  immutatis,  in  Divinis  Officiis 
adhibendi  penitus  interdicitur,  et  tota  musica  et  cantus 
devota  jubentur  esse  et  ecclesiastica.  Ad  hoc  omne 
non  parum  contribuetur  si  antiquo  cantui  Gregoriano 
suus  servetur  honor  et  locus,  ideoque  eum  in  scholis  pa- 
rochialibus  doceri  valde  optat  Concilium  Baltimorense 
III.,  in  Seminariis  vero  id  stricte  praecipit.  (Conc.  Plen. 
II.  361  ;  III.  114-119.) 

213.  Nullus  Sacerdotum  quovis  titulo  aut  praetextu 
Missam  continuet  submissa  voce,  quamdiu  Gloria  et 
Credo  decantantur  in  choro. 

214.  Vetatur  cantoribus  vel  Offertorium  Missae  vel 
Seraphicum  hymnum  Sanctus,  Hosanna,  adeo  in  Missis 
solemnibus  protrahere,  ut  celebrans  cogatur  Sacrificio 
moras    innectere    donec    ipsi    canendo    finem    fecerint. 

215.  Omnis  cantus  tempore  consecrationis  cesset.  Or- 
ganum  etiam  tunc  vel  sileat,  vel  blande  et  tenue 
tantum  pulsetur.     (Caer.  Episc.) 

216.  Vesperae  in  omnibus  ecclesiis  diebus  Dominicis 
Festisque  decantentur,  neque  ob  alia  exercitia  pietatis 
omittantur.  Quod  si  rure  aliquando  copia  non  sit  eas 
habendi,  hortamur  Sacerdotes  ut  tempore  pomeridiano 
pueros    rudimenta  fidei   doceant,  vel   fideles    concione 

instruant,   vel  alias  devotiones  in   populi  aedificationem 
peragant.     (Conc.  Plen.  II;  379.) 

217.  Omnia  Divina  Officia  juxta  Missale  et  Brevia- 
rium  Romanum,  quantum  fieri  potest,  integra  decanten- 
tur,  ideoque  psalmos  saltem,  nullis  omissis  aut  decur- 
tatis,  cum  hymno  et  Magniftcat  in  Vesperis  cantari 
praecipimus.     (Conc.  Plen.  III.  118.) 

218.  Optandum  ut  ipse  populus  Divina  Onficia  can- 
tare  doceatur.  Piae  huic  praxi  in  ecclesiis  majoribus 
initium  aliquod  dari  posset  formando  et  instruendo 
puerorum  choros.     (Conc.  Plen.  II.  380  ;    III.   119.) 

219.  Ecclesiasolemnem  Sanctissimi  Sacramenti  Expo- 
sitionem  Ordinariorum  arbitrio  committit.  (Ben.  XIV. 
"Accepiinus"  16  Apr.  1746.)  Indulgemus  proinde  ut 
solemnis  Expositio  et  Benedictio  habeantur  : 

1°.   Singulis  diebus  Dominicis  ; 

2°.  Diebus  Festis  quibuscumque  primae  et  secundae 
classis  ; 

3°.   Per  octavam  Corporis  Christi  ; 

4°.  In  festo  SS.  Cordis  Jesu,  atque  prima  feria  sexta 
uniuscujusque  mensis;  et  singulis  feriis  sextis  mensis 
Junii  ; 

5°.   Bis   in   hebdomada  tempore  Quadragesimali  ; 

6°.   Semel  in  hebdomada  mense   Mariano  ; 

7°.   Singulis  diebus  sacrarum   Missionum  tempore  ; 

8°.  Ubicumque  fit  devotio  XL.  Horarum.  (Conc. 
Plen.   II.  375.) 

220.  Meminerint  Sacerdotes  non  licere  Benedictionem 
bis  in  die  dare,  nisi  in  Festo  ac  infra  Octavam  Cor- 
poris  Christi. 

221.  Ad  augendam  devotionem  erga  SS.  Sacramen- 
tum,    maxime    in    votis    habemus    ut    solemnis   devotio 

precum  Quadraginta  Horarum,  in  hanc  Nostram  Dice- 
cesim  cum  magno  animarum  lucro  jam  inducta,  magis 
magisque  in  dies  diffundatur,  atque  diebus  a  Nobis 
praestitutis  in  singulis  missionibus,  ecclesiam  habenti- 
bus,  celebretur.  Indulget  S.  Sedes  ut  apud  nos  de 
nocte  Sanctissimum  recondatur,  et  ut  processio  omitta- 
tur,  si  commode  fieri  nequeat,  quin  tamen  fideles  indul- 
gentiis   priventur.     (Conc.  Plen.  II.  376  seq.) 

222.  Indulgentiae  istae  sunt  sequentes  :  1°.  Indulgen- 
tia  septem  annorum  totidemque  quadragenarum  pro 
pia  Sanctissimi  expositi  visitatione  semel  singulis  diebus 
lucranda  ;  2°.  Indulgentia  plenaria,  animabus  purgato- 
rii  applicabilis,  semel  in  triduo  lucranda,  iis  concessa, 
qui  confessi  et  sacra  Communione  refecti,  semel,  du- 
rante  devotione,  ecclesiam  visitaverint,  in  qua  S.  Eucha- 
ristia  exposita  est,  ibique  pie  oraverint.  (Conc.  Plen. 
II.  n.  376,  collatum  cum  resp.  S.  R.  C.  ad  Epum 
Leavenw.) 

223.  Indulsit  porro  Summus  Pontifex  ut  tum  confes- 
sio  tum  communio  ad  indulgentiam  hanc  lucrandam 
fieri  queant  pridie   Expositionis. 

224.  Volumus  ut  in  posterum  Festum  patronale  eccle- 
siae  cujuscumque,  sive  consecratae,  sive  tantum  bene- 
dictae,  quotannis  solemniter  celebretur,  ritu  nempe  du- 
plici  primae  classis  cum  octava,  a  Sacerdotibus  ecclesiae 
adscriptis,  tum  pro  Missa  tum  pro  Ofhcio  ;  a  populo 
vero  devotionibus  festivis  consuetis.  Rure  tamen,  et 
ubicumque  id  melius  expedire  visum  fuerit,  poterit  ipsa 
Festi  solemnitas  transferri  in  Dominicam  sequentem, 
juxta  Rubricas  de  hujusmodi  festis.  (Conc.  Plen.  II.  n. 
384.) 

TITULUS    XIX. 

DE  CCEMETERIIS  ET  SEPULTURIS. 

225.  Quum  sacrae  caeremoniae  et  ritus,  quibus  S.  Mater 
Ecclesia  in  filiorum  suorum  exsequiis  uti  solet,  ex  anti- 
quissima  descendant  traditione,  eximiaque  sint  ac  salu- 
berrima  Christianae  pietatis  signa,  summo  studio  ser- 
vanda  sunt,  usuque  retinenda.  Hinc  in  ipsa  ecclesia 
exsequiae  celebrari  debent,  atque  ea  lingua  quae  Eccle- 
siae  usu  venit. 

226.  Hinc  etiam,  quod  antiquissimi  est  instituti,  re- 
tineri  oportet  ut  Missa,  quantum  fieri  potest,  praesente 
corpore  defuncti,  pro  eo  celebretur  antequam  sepul- 
turae  tradatur.  Ideo  taxa  pro  Missa  exsequiali  num- 
quam  superet  summam  a  Nobis  constitutam,  et  in  gra- 
tiam  pauperum,  qui  expensas  Missae  cum  cantu  ferre 
non  valent,  Missa  privata  de  Requie,  ex  speciali  in- 
dulto  Nobis  concesso,  legi  potest,  corpore  praesente, 
omnibus  illis  diebus,  quibus  permittuntur  anniversa- 
ria  defunctorum.     (Conc.   Plen.    II.  n.   394.) 

227.  Quando,  sive  Sacro  celebrato  sive  non,  post  ritus 
funebres  in  ecclesia  vel  domi  peractos,  defuncti  corpus 
non  statim  ad  sepulturam  deferendum  est,  vel  etiam 
quando  in  ccemeterio  non  sunt  secuturi  alii  ritus  eccle- 
siastici,  semper  in  fine  functionis  dicendum  est  Canti- 
cum  "  Benedictus  "  cum  antiphona  "  Ego  sum  "  et  pre- 
cibus  in  Rituali  subsequentibus.     (Rituale  Rom.) 

228.  Maxime  cupimus  ut  in  Dicecesi  Nostra  introdu- 
cantur,  ubicumque  nondum  in  usu  sunt,  ecclesiastica 
parvulorum  funera,  quibus  Ecclesia  innocentia  ista  sua 

membra  sepulchro  committi  desiderat.  In  iis  exse- 
quendis  observentur  regulae,  quas  de  parvulorum  sepul- 
tura  habet  Rituale  Romanum. 

229.  Moneantur  fideles  ut  neque  pro  se  neque  pro 
suis  adoptent  morem  paganum,  nuper  ab  Apostolica 
Sede  reprobatum,  defunctorum  cadavera  comburendi, 
sed  ut  magis  corpora,  aliquando  revivificanda,  cum  riti- 
bus  et  precibus  ab  Ecclesia  statutis,  in  terra,  unde  sump- 
ta  fuere,  recondant. 

230.  Sepultura  ecclesiastica,  aut  Missa  in  die  deposi- 
tionis  a  defuncti  Rectore,  vel,  si  ab  alio,  de  ejus  con- 
sensu  peragenda  est,  nisi  secus  decernat  Ordinarius,  et 
salvis  in  re  Regularium  privilegiis.     (Innoc.  III.) 

231.  Morem  decorandi  floribus  funera  fidelium  adul- 
torum  tamquam  a  mente  Ecclesiae  alienum,  spiritumque 
hujus  saeculi  nimis  sapientem,  improbamus,  atque  ut  a 
Sacerdotibus  suaviter  fortiterque  eliminetur,  in  votis 
habemus.  Satagatur  praeterea  ut  a  sepultura  Christiana 
amoveatur  omnis  alia  pompa  saecularis  quae  functionem 
dedecet  sacram. 

232.  Reprobetur  pariter  consuetodo  habendi  frequen- 
tes  vigilias  (crowded  wakes)  apud  cadavera  defunctorum, 
nec  in  ecclesia  permittatur  aperiri  feretrum  ad  ostenden- 
dum  mortui  vultum. 

233.  Sermo  funebris,  si  habeatur,  brevis  sit,  et  in  veste 
talari,  absque  superpelliceo,  pronuntietur.  Mortuos  ne 
laudibus  inanibus  efferat,  sed  magis  adstantes  hortetur, 
ut  illos  ad  tribunal  tremendi  Judicis  piis  adjuvent  suffra- 
giis,  eleemosynis,  aliisque  bonis  operibus. 

234.  Pro  corporibus  fidelium  debito  honore  reponen- 
dis  habeantur  Ccemeteria  Catholica,  pro  opportunitate 
locorum  vel  variis   missionibus   communia  vel  singulis 

propria,  quae  sint  bene  custodita,  decenter  ornata  atque 
sacris  caeremoniis  et  precibus  consecrata.  (Conc.  Plen. 
II.  388;    III.  319.) 

235.  Ritus  ecclesiasticos  nolumus  adhiberi  in  sepul- 
tura  fidelium,  quandocumque  eorum  corpora  sepeliuntur 
in  ccemeteriis  sectarum,  vel  etiam  in  ccemeteriis  profanis, 
ubi  adsunt  ccemeteria  Catholica,  nisi  in  sequentibus  ca- 
sibus.  Si  nempe  Catholici  alicujus  defuncti,  qui  fuerit 
ad  fidem  conversus,  consanguinei  superstites  sint  acath- 
olici,  et  fundum  in  alieno  ccemeterio  jam  possideant;  vel 
etiam  quando  agitur  de  Catholicis,  qui  jam  ante  annum 
1853  proprium  fundum  in  alieno  ccemeterio  habebant, 
licebit  pro  talibus  defunctis,  in  alieno  ccemeterio  sepe- 
liendis,  ritus  ecclesiasticos  adhibere,  sive  domi,  sive  in 
ecclesia,  nisi  Nos  id  ob  gravem  rationem  interdixerimus. 
(Conc.  Plen.  II.  nn.  391,  392;  III.  317,  318.) 

236.  In  his  casibus,  quando  fieri  potest,  optamus  ut, 
juxta  votum  S.  Congregationis  de  Propaganda  Fide, 
annexum  decreto  Concilii  Baltimorensis  II.  (n.  392), 
loculus,  in  quo  humandum  est  corpus  defuncti,  secun- 
dum  formulam  Ritualis  Romani  a  Sacerdote  benedicatur. 
(Conc.  Plen.  III.  n.  318.) 

237.  Prorsus  pauperes  gratis  omnino  sepeliantur. 
(Conc.  Plen.  II.  n.  393.) 

238.  Pretium  vero  exigi  potest  pro  loco  in  ccemeterio 
quem  quis  sibi  et  haeredibus  suis  in  perpetuum  exclusive 
reservatum  velit.     (Conc.  Plen.  II.  n.  393.) 

239.  Pecunias  quae  ex  ccemeteriis  derivantur  num- 
quam  suas  facere  audeant  Rectores,  sed  eas  ad  cceme- 
teria  servanda,  restauranda  atque  ornanda,  vel  ad  alias 
pias  causas  expendant.      (Conc.  Plen.  II.  393.) 

240.  Sepultura  ecclesiastica  privandi  sunt  omnes  qui 
in  infidelitate,  in  haeresi  aut  in  schismate  decesserint; 
pariter  excommunicati  notorii  et  vitandi,  aut  qui  mani- 
feste  impcenitentes  mortui  sint,  et  parvuli  mortui  absque 
Baptismo;  illi  etiam  qui  seipsos,  dum  mentis  erant  com- 
potes,  occiderint  ob  desperationem  vel  iracundiam,  nisi 
eos  ante  mortem  pcenituisse  apparuerit ;  pereuntes  deni- 
que  duello,  etiamsi  ante  obitum  dederint  resipiscentise 
indicia.  In  dubio  consulendus  est  Ordinarius,  quum  id 
commode  fieri  potest ;  secus  inclinandum  est  in  partem 
lenitatis.      (Conc.  Plen.  II.  n.  389.) 


TITULUS    XX. 

DE  ECCLESIIS  ET  BONIS  ECCLESIASTICIS. 

241,  Vetant  Ecclesiae  Catholicae  canones,  ne  temere  et 
absque  Ordinarii  auctoritate  templum  novum  exstruatur. 
Nemini  igitur  fas  esse  declaramus  sive  de  nova  ecclesia 
erigenda,  sive  de  amplificandis  aut  notabiliter  immutan- 
dis  jam  exstantibus  ecclesiis,  aliisve  aedificiis  ecclesiasticis 
quidquam  statuere  aut  moliri  absque  facultate  Nostra 
antea  in  scriptis  obtenta.  Neque  concedetur  hsec  fa- 
cultas  donec  aedificii  intenti  ichnographia  (plan)  cum 
probabili  computatione  impensarum  fuerit  Archiepiscopo 
exhibita.  Similiter  deinde  contractus,  antequam  sub- 
scribantur,  proponentur  Archiepiscopo.  (Conc.  Plen.  II. 
n.  192.    III.  279.) 

242.  Rectores  quoque,  serio  monemus  ne,  inconsulto 
Ordinario,  debita,  quibus  onerentur  ecclesiae  ipsis  com- 
missse,  contrahere  praesumant.  Nullum  debitum,  ultra 
ducentos  thaleros  (200  dollars)  contrahi  potest  sine  ex- 
pressa    licentia   Archiepiscopi.       Rectores,    etiam    ina- 

movibiles,  hac  in  re  notabiliter  delinquentes,  juxta  con- 
ditiones  a  Concilio  Plenario  III.  statutas,  munere  suo 
privari  poterunt,  et  Archiepiscopus  nullo  modo  tenebitur 
ad  solvendum,  si  quis  Clericus  contra  hanc  ordinationem 
mutuo  acceperit  pecuniam  aut  aes  alienum  contraxerit. 
(Conc.  Plen.  III.  279.) 

243.  Nullus  hujus  Dicecesis  Presbyter  retinebit  no- 
mine  ac  jure  proprio  sive  ecclesiam,  sive  domum,  sive 
bona  quaevis  alia,  quae  fideles  vel  ex  toto  vel  ex  parte 
in  religionis  studium  vel  ecclesiasticos  usus  elargiti 
sunt ;  sed  in  ipsum  Ordinarium  ea  transferet.  Transla- 
tionis  hujus  documenta  seu  tituli  (deeds),  antequam  tabu- 
lis  publicis  inscribantur,  Diceceseos  Cancellariae  pro  ex- 
amine  mittenda  erunt.  Quod  si  quis  Sacerdos,  absque 
Nostra  permissione,  titulum  bonorum  vere  ecclesiasti- 
corum  proprio  nomine  per  tres  menses  retinuerit,  vol- 
umus  ut  ipso  facto  pcena  suspensionis  sit  innodatus. 
(Conc.  Plen.  III.  n.  280.) 

244.  Volumus  insuper  ut,  nisi  contrarium  fuerit  con- 
cessum,  Rectores  presbyterium  jure  et  nomine  diceceseos 
aedificent  vel  emant,  nequaquam  ut  domum  suo  no- 
mine    possessam    inhabitent. 

245.  Munera  ecclesiasticis  usibus  apta,  quae  a  fideli- 
bus  missionis  Rectori  oblata  fuerunt,  ut  ecclesiae  pro- 
prietas  habebuntur,  nisi  contrarium  fuerit  expresse  a 
donatoribus  declaratum.     (Conc.  Plen.  III.  276.) 

246.  Quod  si  Sacerdos  aliquis  pecuniam  propriam  in 
ecclesiae  usum  contulerit,  id  fiat,  probante  Episcopo  et 
in  libro  referatur.     (Conc.  Plen.  II.  193.) 

247.  Quaecumque  in  domo  rectorali  aut  in  ecclesia, 
bona  mobilia  ad  Clerum  pertinent,  ut  talia  describan- 
tur,  nisi  evidens  sit  ea  non  esse  missionis.  Alioquin  in 
dubio  ecclesiae  adjudicabuntur.     (Conc.  Plen.   III.   276.) 

248.  Singuli  ideo  ecclesiarum  Rectores,  prseter  libros 
parochiales  alios,  librum  quoque  habebunt  CEconomi- 
cum,  in  quo  accurate  describant  oportet  bona  omnia, 
tum  realia,  tum  mobilia,  quae  ab  ecclesiis  suis  possiden- 
tur  et  administrantur.  Inventarium  hunc  librum  iterum 
atque  iterum  lustrare,  ac  si  opus  fuerit  in  ordinem  de 
novo  redigere,  nullus  Rector  negligat,  non  omittens 
distincte  recensere  res  suas  proprias,  si  quae  cum  eccle- 
siae  bonis  sint  permixtae.  Compendium  insuper  suppe- 
ditet  liber  hic  tum  redituum,  tum  impensarum  anni  prox- 
ime  elapsi,  illiusque  unum  exemplar,  a  Rectore  sub- 
scriptum,  ad  Cancellarium  mittatur,  in  archivis  dicece- 
sanis  servandum.  Archiepiscopo  quoque  tempore  suae 
visitationis  exhibendus  erit  et  ab  eo  signandus.  (Conc. 
Plen.  II.  193;   III.  14,  276.) 

249.  Si  quis  Clericorum  vel  laicorum  bona  mobilia  vel 
immobilia  missionis,  sine  ligitima  permissione,  alienave- 
rit,  vel  a  designatis  usibus  contra  donatorum  volunta- 
tem  averterit,  se  in  pcenas  a  jure  latas  incurrisse  noverit. 
(Conc.  Plen.  II.  Pastoral  Letter;  III.  264,  265.) 

250.  Neque  laicis,  recto  quamvis  animo  sint,  potestas 
competere  potest  eligendi  ac  instituendi  eos  qui  obire 
solent  munus  aliquod,  sive  ad  publicum  religionis 
cultum  pertinens,  sive  ad  primam  juventutis  institutio- 
nem  in  disciplina  Christiana.  Hinc  haud  amplius 
licebit  aedituorum  societati  ulli  aut  laicis  quibusvis  desig- 
nare,  retinere  vel  amandare  quempiam  munus  hujusmodi 
ambientem  vel  habentem,  nisi  id  expresse  Rector  sanx- 
erit.     (Conc.  Plen.  II.  184,  201;  III.  285.) 

251.  Quum  insuper  loca,  sacris  usibus  semel  manci- 
pata,  sancta  habenda  sint,  nec  usibus  illis  tradenda  qui 
vel  palam  profani  sunt,   vel  profanum   morem  sapiunt, 

nulla  posthac  aedituorum  societas  nec  laici  quicumque 
alii  permittantur,  sive  in  ecclesia,  sive  in  subterraneo 
sacello,  sive  in  loco  quovis  iisdem  adnecti  religiose 
solito,  conventum  agere,  imo  nec  indicere,  nisi  id  sin- 
gulis  vicibus  approbaverit  Rector,  qui  de  negata  vel 
concessa  venia  rationem  Archiepiscopo  reddere  tene- 
bitur.     (Conc.  Plen.  II.  194.) 

252.  Concentus,  etiam  ii  qui  vocantur  sacri,  oratoria 
musica  et  similia,  nequidem  ad  causas  pias  ex  pecunia 
inde  percepta  promovendas,  unquam  habeantur  in 
ecclesiis,  sive  praesente  ibi,  sive  remoto  SS.  Sacramento. 
(Conc.  Plen.  III.  117.) 

253.  Monitis  Conciliorum  Plenariorum  Baltimoren- 
sium  II.  et  III.  obsequentes,  omnino  prohibemus  ne 
pecunia  ad  fores  ecclesiae  exigatur,  ut  ecclesiam  intrare 
divinisque  mysteriis  adstare  fidelis  quivis  possit.  Imo 
stricte  praecipimus  ut  in  unaquaque  ecclesia  constituatur 
spatium  liberum,  ubi  pretium  sedis  solvere  aut  non  va- 
lentes  aut  nolentes,  Sacro  interesse  et  verbum  Dei 
audire  possint.      (Conc.  Plen.  II.  397;   III.  288,  289.) 

254.  Rectoribus  sedulo  curandum  est  ut  quotannis, 
mense  Januarii,  ad  Cancellarium  Nostrum  transmittantur 
relationes  quae  statum  animarum  suae  missionis,  necnon 
ecclesiae  vel  ecclesiarum  suarum  reditus,  impensas,  de- 
bita,  aliaque  hujusmodi  juxta  schedulam  a  Nobis  mis- 
sam  explicent.  Missionis  conditio  pecuniaria  typis 
imprimatur  ejusdemque  exemplar  unicuique  patrifa- 
milias  distribuatur  et  a  rectore  publice  in  coetu  fidelium 
legatur  posteaque  ad  Cancellarium  Nostrum  simul  cum 
schedula  transmittatur.  Severissime,  imo  quandoque 
suspensionis  pcena,  culpabilem  in  mittenda  hac  relatione 
negligentiam  vel  dilationem  puniemus,  et  fraudulenta  in 

ea  deceptio  Ordinarii  in  re  magni  momenti  pro  ipsis 
Rectoribus  inamovibilibus  causa  remotionis  esse  poterit. 
(Conc.  Plen.  III.  38.) 

255.  Praecipimus  omnibus  Sacerdotibus,  ut  cautionem 
contra  damnum,  ex  incendio  aedificiorum  sibi  commisso- 
rum  timendum,  semper  habeant  in  societate  vel  socie- 
tatibus  fiducia  publica  merito  gaudentibus,  et  eam  qui- 
dem  nomine  "  The  Catholic  Bishop  of  Chicago."  Circa 
illam  observentur  sequentia  : 

1°.  Enumerentur  in  libello  cautionis  (policy)  onmes 
res    quae   exuri  possunt  ; 

2°.  Non  assecurentur  aedificia  cum  suis  contentis  ul- 
tra  praesens  eorum  pretium  ; 

3°.  Tempestive  renovetur  assicuratio,  et  mutetur  ejus 
summa  juxta  mutatum  pretium  bonorum  in  cautione 
comprehensorum.      (Conc.  Plen.  III.  283.) 

256.  Ut  forensibus  litibus  et  judicii  aditus  praeclu- 
datur,  hortamur  Presbyteros,  imo  vero  in  Domino  eis 
injungimus,  ut  de  bonis  suis,  si  qua  ipsis  fuerint,  tes- 
tamentum  ad  normam  legum  tempestive  conficiant.  Ita 
enim,  ut  decet,  Ecclesiae  et  pauperibus  subvenire  pote- 
runt ;  et  si  quae  forte  e  rebus  suis  cum  missionis  bonis 
permixtae  fuerint,  ex  iis  haeredes  injuste  non  ditescent. 
Maxime  optandum  ut  unus  saltem  Sacerdos,  pietate  ac 
prudentia  commendabilis,  in  exsecutorum  testamenti  con- 
stituatur.     (Plen.  III.  277.) 

257.  Districte  prohibemus,  ne  ullus  hujus  Diceceseos 
Sacerdos  collectas  pro  seipso  sive  in  ecclesia,  sive  inter 
populum  faciat,  praeter  eas  quae  expresse  pro  tempore 
tolerantur.  Quod  si  reditus  ecclesiae  salarium  integrum 
Rectori  praebere  nequeant,  permittimus  ut  in  iis  ecclesiis 


CONSTITUTIONES   DlCECESAN^E.  65 

collectae  fiant,  unde  quod  deest  suppleatur.  Expleto 
vero  defectu,  quidquid  superest  in  aerarium  ecclesiae  est 
demittendum.     (Conc.  Plen.  III.  273.) 

258.  In  singulis  missionibus,  in  quibus  residet  Sacerdos 
habeatur  arca  ferrea  (safej,  quae  pro  archivis  parochiali- 
bus  inserviat.  In  ea  tuto  custodiantur  omnia  instrumenta 
officialia,  sive  dicecesana,  sive  civilia,  et  libri  parochiales 
ecclesiae  vel  ecclesiarum  missionis.   (Conc.  Plen.  III.  278.) 

